Bake Prozesuaren Behatoki Sozialaren 2009ko udazkenari dagokion txostena by Lokarri - issuu\n2009ko Udazkenako Txostena Bake-prozesuaren egoeraren azterketa.\nâ€œBadugu bakearen aldeko pauso erraldoia emateko beharrezkoa denaâ€? (Angel Larraia - Atarrabia)\nEgilea: Lokarriren Koordinazio Batzordea Argitaratzen duena: Lokarri Inprimaketa: Antza Lege Gordailua: SS-972-2009\nJaso ditugun ekarpen guztiak helbide honetan daude hitzez hitz bilduta eta jende guztiaren eskura:\nwww.lokarri.org Bake prozesuaren begirale izateko, eta hurrengo txostenak eta galdetegiak jasotzeko sartu Behatoki Sozialaren atalean: www.lokarri.org\nAurkezpena 2009ko udaberriari eta udari dagozkien txostenak aurkeztu ondoren, Lokarrik bultzaturiko bake-prozesuaren Behatoki Sozialak (herritarrek bakerako prozesuaz zer iritzi duten jakiteko ekimenak) 916 gizon-emakumeren iritzia jaso du galdetegi baten bitartez; horrez gain, 13 toki behatokik egindako bileretan 114 lagunek parte hartu dute. Txosten honek 2009ko udazkeneko egoera aztertu du, eta oso testuinguru berezian landu da. Izan ere, hainbat hilabetez erabateko blokeo-egoeran eta nola halako etsipenean bizi izan gara, inolako aukerarik ikustatzen ez zelako; orain, ordea, argi-izpi batzuk sumatzen dira berez aski zaila den egoera batean. Udatik hona, ETAk ez du atentaturik batere egin, eta Ezker Abertzale tradizionalaren baitan eztabaida garrantzitsua zabaldu da estrategia berriaren diseinuari buruz; eztabaida horren erreferentzia nagusia Altsasun egindako adierazpena izan da, eta adierazpenean borondatea agertu zen indarkeriarik gabeko prozesuan eta bide demokratikoz aurrera egiteko. Egoera horretan, joan den azaroaren 28an, Lokarrik lankidetzarako proposamena egin zion Ezker Abertzale tradizionalari. Proposamenaren edukiak bi zati ditu. Lehenbizikoan, zehaztapenerako ahalegina eskatu genion, berariaz eta gaur bertatik indarkeria erabiltzeari uko egiteko, eta era berean, indarkeria erabiltzeko saiakera orori eta indarkeria erabiltzeko mehatxuen saiakera orori ere uko egiteko, Ipar Irlandako prozesua gidatu zuten Mitchell Printzipioetan jasotakoarekin bat. Bigarrenean, Lokarrik konpromisoa hartu zuen Ezker Abertzalearekin lan egiteko, euskal herritarren herri-borondatea konponbide-egoera bateko erreferentzia bakarra izan dadin bermatzeko ahaleginean. Proposamenaren aurkezpen ekitaldian parte hartutako 130etik gora lagunek huraxe eztabaidatu zuten, World Cafe metodologia erabilita. Era berean, beste gertakari garrantzitsu batzuk izan dira. Itxi zutenetik sei urte baino gehiago igaro diren honetan, hasi da Egunkariako arduradunen aurkako epaiketa. Saiakera bat ikustatzen da, gainera, euskal gizartea konbentzitzeko indarkeriaren deslegitimazio politikoan aurrera egin dezan; hau da, ETAk indarkeriaren bidez defenditu dituen proiektu politiko guztiei uko egin diezaien. Gai horiek guztiak (bakerako prozesua, prozesu berrirako aukera berriak, Lokarriren proposamena eta azken gertakariak) izan dira udazkenean zabaldutako galdetegiaren oinarri nagusia. Toki Behatokietan, berriz, iritziak trukatzeko eztabaida sakonago bat izan da; hau da, iritzi desberdineko jendea mintzatu da Ezker Abertzale tradizionalaren proposamen berriaz. 2009ko udazkenari dagokion bake prozesuaren Behatoki Sozialaren txostenak lau atal handi ditu: 1- Bake prozesuaren egoerari buruzko galdetegiari emandako erantzunen analisia. 2- Toki Behatokien eta Lokarriren proposamena aurkeztu ondotik egindako World CafĂŠ-aren ondorioak. 3- Bakerako prozesuaren egoeraren azterketa. 4- Lokarriren gomendioak. Aurreko txostenekin gertatu den bezalaxe, Lokarrik konpromisoa hartu du haren edukiak zabaltzeko. Helburua da honen edukiak ekarpen baliogarria izatea, erakundeek, alderdiek eta eragileek indar handiagoz joka dezaten bakearekiko duten konpromisoaren alde eta bizikidetza anitzaren alde, eta era berean, bide berriak eskain ditzaten prozesu berria ahalbidetuko duten baldintzak sortzen laguntzeko.\nGaldetegiak eskainitako emaitzen azterketa. 路 I. zatia 路 1. Zer iritzi duzu bakerako prozesuaren egoerari buruz? Bake-prozesuaren egoerari buruzko pertzepzioa hobetu egin da, Behatokiaren azken txostenetik hona; hau da, 2009ko udatik hona. Orduko hartan, balorazioa, batez beste, 2'8 izan zen, eta orain, 3'7raino igo da; beraz, bakeprozesuaren egoerari txarra eta hala moduzkoa artean iritzi zaio. Parte-hartzaile gehienen iritziz, egoera txarra da (% 44). Gora egin du egoera hala moduzkoa dela diotenen iritziak (% 23) eta nabarmen murriztu da oso txartzat ikusten dutenen kopurua (% 25 eta, udan aldiz, % 47). Balorazio horiek argudiatzeko, parte-hartzaileek bost arrazoi hauek eman dituzte nagusiki: 1) ausardiarik eta borondaterik eza bake-prozesu bati ekiteko, eta arazoa trabatua egotea, 2) Eusko Jaurlaritza eta Gobernu Zentrala ez daude inola ere elkarrizketarako prest, eta haien jarrera konfrontaziozkoa da, 3) ez dago aurrerapauso adierazgarririk aukerarik txikiena ere sumatzeko, 4) blokeoa, eta elkarrizketarik eza, 5) ETAk ez du inolako borondaterik indarkeriari amaiera emateko, eta 6) Ezker Abertzale tradizionalak ez du indarkeria errefusatzeko borondaterik. Aitzitik, egoera hala moduzkoa dela pentsatzen duten gehienek diote hori esateko arrazoi nagusia dela Ezker Abertzale tradizionala aurrerapauso ausartak hasi dela ematen ETAren indarkeriari amaiera ematen laguntzeko.\n2. Orain dela urte bat baino aukera gehiago dago bakea lortzeko? Aurreko galderan agertutako joera galdera honetan ere azaldu da. Horrela, udan, % 84k uste zuen orain dela urtebete lehenago baino aukera gutxiago zegoela bakea lortzeko; orain, ordea, portzentaje horrek % 54raino egin du behera. Aldiz, % 33k pentsatzen du orain aukera gehiago dagoela, eta udan % 8k besterik ez zuen hori pentsatzen. Aurreko galderan emandako argudio berberak eman dituzte bakea lortzeko aukera gutxiago daudela diotenek: hau da, ausardiarik eza, gobernuen jarrera, elkarrizketarik eza eta ETA indarkeriari eusteko prest egotea. Kasu horretan ere, orain aukera gehiago daudela uste dutenek Ezker Abertzale tradizionalaren mugimenduak argudiatu dituzte, itxaropenerako arrazoi nagusi gisa.\n3. Bake eta normalizazio gaia orain dela urte bat baino gehiago edo gutxiago interesatzen zaizu? Udan lorturiko erantzun berberak atera dira ia: % 72k dio duela urte bat bezain interesatua dagoela; % 24k, gehiago, eta % 3k soilik, gutxiago.\n4. Seinala itzazu zure iritzian bakea lortzeko dauden oztopo nagusiak. Aurreko galdetegietan emandako erantzunak errepikatuta, galdetegi honi erantzun dioten lagunen iritziz, bakea lortzeko bi oztopo nagusiak elkarrizketa gabezia (% 71) eta ETAren indarkeria (% 70) dira. Ilegalizazioak arazo garrantzitsua direla diotenen portzentajea handitu da (% 42, udako % 37ren aldean), eta gainerako arazoak antzeko portzentajeetan atera dira: presoen sakabanaketa % 13), torturak (% 12) eta kargu publikoei zuzendutako mehatxuak (% 8).\n5. Seinala itzazu azkenaldian jazotako gertakarien artean garrantzitsuak iruditu zaizkizunak. Galdetegiari erantzuna eman dioten 5 lagunetatik 4k esan dute Arnaldo Otegi, Rafa Diez eta Ezker Abertzale tradizionalaren beste buru batzuen atxiloketak izan direla udazkeneko gertakaririk garrantzitsuenak. % 60k ere Altsasuko adierazpena aipatu du, eta erdiek nabarmendu dute udatik hona ETAren atentaturik gertatu ez izana. % 34k Segiko kideen atxiloketa aipatu dute gertakari garrantzitsu gisa, eta 10etatik 1ek bakarrik, terrorismoaren biktimei egindako omenaldi-ekitaldia.\n6. Zure iritzian, betetzen al dira bake-prozesu berri bat abiatzeko baldintzak? Iritziak 2009ko udaberriko txostenean agertzen ziren balioetara itzuli dira. Baldintzak betetzen ez direla uste dutenen portzentajea % 50eraino murriztu da; udan, ordea, 3 lagunetatik 2 ziren. Baldintzak betetzen direla uste dutenen portzentajea, aldiz, % 35eraino igo da; udan, ordea, 4tatik 1ek bakarrik esaten zuen hori. Gehienen aukerarekin bat egin dutenen artean, hau da, baldintzak ez direla betetzen diotenen artean, gauza hauek adierazi dituzte beren jarrera arrazoitzeko: 1) ETAk ez duela inola ere indarkeria uzteko borondaterik erakusten, 2) gobernuek, PSOEk eta PPk ez dutela elkarrizketa-prozesua ireki nahi, 3) oro har ez dagoela borondaterik hitz egiteko eta negoziatzeko, eta 4) Ezker Abertzale tradizionalaren argitasun txikia ETAren indarkeriarekiko jarreran. Bake-prozesu berrirako baldintzak betetzen direla diotenen % 25ek hauxe nabarmendu du: 1) herritar gehienek bakea nahi dutela, 2) atentaturik ez izatea, eta 3) Ezker Abertzale tradizionalaren erantzuna indarkeriarik gabeko etapa berria irekitzeko. Lagun askok gehitu dute, gainera, beti betetzen direla bake-prozesu baterako baldintzak, baina sumatzen dute ez dagoela huraxe hasteko konpromisorik.\n7. Eman itzazu bakea lortzen lagun dezaketen bi ideia edo proposam zehatz. Galdetegian parte hartu dutenen proposamenik errepikatuena ETAren indarkeriaren amaiera da: izan daiteke tregoa mugagabea, indarkeria eten egiteko adierazpena edo armak uztea. Era berean, proposatu da elkarrizketaprozesu berria abiaraztea, baina iritziak ez datoz bat bake-prozesuaren protagonistez: Gobernua eta ETA edo alderdi politiko guztiak. Hona hemen gehien aipatu diren gainerako ideiak: 1) Ezker Abertzale tradizionalaren adierazpena, bake-bideen aldeko apustua egiteko edo ETAri indarkeriari amaiera eman diezaion eskatzeko, 2) alderdi politikoen ilegalizazioei bukaera ematea, 3) presoen sakabanaketari bukaera ematea, eta 4) herritarren mobilizazioa.\n8. Eman itzazu akordio politiko bat lortzen lagun dezaketen bi ideia edo proposamen zehatz. Era askotako ideiak eta proposamenak eman dira; hori dela eta, bat bera ere ezin da nabarmendu besteen artetik. Hona hemen gehien errepikatu direnak: 1) erabakitzeko eskubidea edo autodeterminazio eskubidea aitortzea, 2) alderdi politiko guztien artean elkarrizketa-prozesua hastea, 3) alderdi politiko guztiek baldintza berdinetan parte hartzea eta alderdi guztiak legeztatzea, 4) ETAren indarkeria behin betiko bukatzea, 5) herritarren borondatea errespetatzea, kontsulta edo erreferendum bidez adierazia, eta 6) alderdi independentisten edo soberanisten batasuna.\n9.1. Gobernuen ekarpenaren gaineko balorazioa. Inkestan parte hartu duten jendeak gaitz iritzi dio gobernuek bake-helburuaren gainean egin duten ekarpenari; beraz, aurreko txostenetako irudipenak berretsi dira. Iritzirik txarrena Nafarroako Gobernuari eman zaio; 10etik 1,7ko nota eman baitzaio, Gobernu Zentralak jasotakoaren oso antzekoa: 10etik 2; Eusko Jaurlaritzari, bestalde, 2,4 eman zaio.\n9.2. Alderdi politikoen gaineko balorazioa. Bake-ekarpenari buruzko baloraziorik onena jaso duen alderdia Aralar da, 6,5 jaso duelako. Era berean, 5etik gorako nota jaso dute Eusko Alkartasunak (5,7), Ezker Batuak (5,5) eta EAJk; beraz, aurreko txostenetan agertu diren joerei eutsi zaie. Ezker Abertzale tradizionalari 4,3 eman zaio; hortaz, udaren aldean, joera aldatu da. Izan ere, udakoan, parte-hartzaileen % 64k txarra edo oso txarra iritzi zion Ezker Abertzale tradizionalaren ekarpenari. Azkenik, suspenditu egin dute PSE-PSNek, PPk eta UPyDk: 2'4, 1'5 eta 1'4 atera dute, hurrenez hurren. Bake-helburuaren inguruan ekarpena hobetzeko proposamenei dagokienez, parte-hartzaileek oro har jarreraz aldatzeko eskatu diete. Aurreko galderetan adierazi diren kritikez haratago, galdetegiari erantzun diotenek gobernuak eta alderdiak animatu dituzte beste iritzi batzuetara irekitzera, hitz egitera, entzutera, gauzak lortzearen alde lan egitera, amore ematera, eta alderdikeriak bazterrean uztera.\n9.3. Lokarriren jardueraren gaineko balorazioa. Lokarriren jokabideari 7,5 eman diote parte-hartzaileek. Aldeko iritzien artean nabarmendu da konponbide partekatuak bilatzeko lana; eta aldeko iritziak alde batera utzita, eskaera bat egin zaio Lokarrik are ahalegin handiagoa egin dezan bere proposamenak eta jarduerak zabaltzeko.\n10. Zer iritzi duzu Egunkaria-ko arduradunen auziaz? Galdetegiari erantzuna eman dioten lagunen iritzia bitan zatitua dago. % 44rentzat auziak artxibatua egon behar zuen, fiskalak eskatu bezalaxe. % 43k dio auzipetuak errugabeak direla eta absolbitu beharko lituzketela. Galdetegian agertutako gainerako erantzunek (justiziak independentziaz jokatu eta bere erabakia hartzen utzi behar da, eta, nabarmena da Egunkaria-ko arduradunak ETAren agindupean ari zirela) % 3 eta % 1eko babesa besterik ez dute jaso, hurrenez hurren.\n11. Zein da zure iritzia hurrengo baieztapenaz? ETAren deslegitimazio politikoa gauzatu gabe dago, ETAk defenditutako proiektuekin bat etor daitezkeen proiektu guztiak baztertzean datza deslegitimizazio hori. Parte-hartzaileen iritzia argia da galdera honetan. % 71k dio iritzi hori euskal gizartearen pluraltasuna ezabatu nahi duen iritzi antidemokratikoa dela. Beste % 18 bat kontra ere agertu da eta pentsatzen du ahalegin bat dela nazionalismoak independentziari uko egin diezaion. % 10ek bakarrik baieztatzen du beharrezkoa dela indarkeriari bukaera emateko, eta % 1en iritziz, euskal gizarteak biktimei zor diela.\n路 II. zatia 路 1. Ezagutzen al duzu Ezker Abertzale tradizionalak Altsasun egindako deklarazioaren edukia? Erantzun dutenen % 47k dio deklarazioaren edukia ezagutzen dutela; % 43k, aldiz, ez dituela xehetasun guztiak ezagutzen. % 10ek soilik dio ez duela ezagutzen.\nZein da zure balorazioa? Ia parte-hartzaileen erdiek uste dute badakarrela osagai berriren bat, baina ez dela nahikoa argia indarkeria gaiari dagokionez. % 38k, ordea, dio Ezker Abertzale tradizionalaren borondatea erakusten duen pauso garrantzitsu eta ausarta dela. Azkenik, % 15ek soilik uste du ez diela ezer berririk gaineratzen aurreko deklarazioei eta ez dela sinesgarria, indarkeriaren amaiera eskatzen ez duelako eta gaitzesten ez duelako. Jende gehienak erantzun duenarekin bat datozenek emandako arrazoien artean argudiatu da adierazpenarekin batera Ezker Abertzale tradizionala ETArengandik askatu behar dela. Era berean, esaten da ETAk berak atentatu baten bidez deklarazioa ezezta dezakeela. Gainera, uste dute berandu heldu dela, anbiguoa dela eta mesfidantza normala dela, aurreko etsipenen ondotik. Pauso garrantzitsu eta ausarta dela diotenen artean nabarmendu da Ezker Abertzale tradizionalak arriskatzeko gaitasuna erakutsi duela eta soil-soilik bide demokratikoak erabiliko dituen bake-prozesu bat garatzeko borondatea agertu duela. Halaber, haien iritziz, adierazpena pauso eraikigarria da eta denbora eman behar zaio, mamitu dadin.\n2. Nahikoa al da deklarazio hau konponbide prozesu bat abiatzeko? Parte-hartzaileen % 43k uste du pauso garrantzitsua dela, baina deklarazio bat behar dela indarkeriari uko egiten diola esateko. Aldiz, 4tatik 1ek dio nahikoa dela, Ezker Abertzale tradizionalaren borondatea argia delako. % 20k kontrakoa dio; hau da, aurretik ETAk indarkeria baztertu behar duela. Azkenik, % 12 iritzi berekoa da baina kontrako arrazoiengatik: hau da, gobernuak aurretik elkarrizketarako jarrera erakutsi behar duela. Nabarmendu behar da inork ere ez duela hautatu beste aukera hau: Ezker Abertzale tradizionalarekin kasu bakar batean ere ez dela hitz egin behar.\n3. Ezagutzen al duzu Lokarrik Ezker Abertzale tradizionalari egindako proposamena? Parte-hartzaileen % 40k dio ezagutzen dutela; % 29k, aldiz, ez duela ezagutzen, eta horixe da aukerarik zabalduena galdetegiari euskaraz erantzun diotenen artean (% 41). Azkenik, % 31k dio urriki ezagutzen dutela.\nNola baloratzen duzu? Parte-hartzaileen erdiek diote prozesu berri bat hasten lagun dezakeen ekarpena dela. % 39k dio interesgarria dela, herritarren ahotsari tokia ematen zaiolako. Gainerako aukerak neurri txikiagoan hautatu dira: horrela, % 6k uste du soilik Ezker Abertzale tradizionalari exijitzen zaiola eta ez Gobernuari; % 5ek, proposamen ona dela, baina ez duela ezertarako balio izango, eta %1ek dio proposamena ez dela nahikoa irmoa ETAren aurrean. Parte-hartzaileek nabarmendu dute proposamena Giza Eskubideen defentsatik sortu dela, eta elkarrizketa sustatzeko asmoz. Gainera, ontzat jotzen dute proposamena zehatza izatea, bai eta aukerak baliatzeko eskaintzen duen parada ere. Era berean, azpimarratu da proposamenak herritarrak jarri dituela prozesuaren ardatz eta gizartearen partehartze politikoa sustatzen duela.\n4. Testuinguru honetan, zein dira aurre-baldintzak bake prozesu berri bat hasteko? Hona hemen zer erantzun aukeratu diren gehien: ETAren indarkeria behin betiko amaitzea (% 47); Gobernuaren adierazpena elkarrizketa prozesu bat onartzen duela esanez (% 46); Ezker Abertzale tradizionalaren deklarazio bat indarkeriari uko eginez (% 45). Bigarren blokean baldintza hauek agertu dira: Ezker Abertzale tradizionalaren buruak aske uztea (% 36); ETAren su-etena (% 33); alderdi abertzaleen batasuna (% 30) eta presoen sakabanaketari bukaera ematea (% 29). Azkenik, % 22k uste du lurraldetasuna eta autodeterminazioa aitortzea aldez aurrebaldintza dela, eta % 16k dio bakar bat ere ez dagoela; posible dela prozesua gaur bertan abiatzea.\nEgindako ekarpen batzuk\nIzenburu ugari prentsan, baina geldirik eta blokeatuta egotearen sentsazioa dago Lurralde zuri edo beltzak finkatzea bilatzen da, ateak itxiz elkarrizketa eta distentsio testuinguru baten aukera formal zein informaletara Porrot egindako negoziaketarako azken ahalegina politikoki oso garesti atera zaio gobernuari eta agerian utzi du ETAren eta bere ingurukoen borondate gabezia Beren burua demokrata izendatzen dutenak makilak jartzen ari dira bakearen gurpilari, eta biolentoak, biolentoak dira Ez dut sekula ikusi guztiari Ez esanez konponbidera iritsi den gatazkarik: elkarrizketari Ez, negoziazioari Ez eta gatazka mota guztiak konpontzeko hain funtsezkoa den hitzari EZ Denboraren igarotzea bakea lortzearen aurka doa Akatsa izan zen su-etena haustea; gertakariak alde batera utzita (legez kanporatutako ezker abertzalearen diskurtsoaren aldaketa hipotetikoa), ilegalizazioaren estrategia-ildoari eustea, ere bai Ezta poliziaren errepresiorik handienak eta ezta ETAren itxikeriak ere ezin gaituzte eraman toki desiratu bakar batera ere\nTokiko Behatokien eta World Cafearen ondorioak\nToki Behatokiak. Ezker Abertzale tradizionalaren barruko eztabaida, eta egoera desblokeatzeko proposamenak. 1. Ezker Abertzale tradizionalaren proposamenaren azterketa Toki Behatokien bileraren lehen zatian, parte-hartzaileek Ezker Abertzale tradizionalak berrikitan Altsasun aurkeztutako proposamena izan zuten aztergai, aipatu adierazpen horretako aspektu positiboak, gabeziak eta gauzarik deigarrienak nabarmentzeko.\nEzker Abertzale tradizionalaren proposamenaren alde positiboak. Toki Behatokietan parte hartu dutenek hainbat aspektu positibo azpimarratu dituzte, eta horien artean, ideia hau agertu da indar handiz: Ezker Abertzale tradizionalaren proposamenak apustu egiten du euskal herritarren herriborondatea prozesu berri baten erreferentzia nagusia izateko. Esaten da herritarren parte-hartzea susta dezakeela, eta huts-hutsean elementu demokratikoa dela, prozesu berri baten oinarriak jartzeko. Parte-hartzaileek, era berean, adierazi dute gauza ona dela proposamenak esatea prozesu berria inolako indarkeriarik eta mehatxurik gabe garatu behar dela. Parte-hartzaileek diote irudipen hori sendotua dagoela, proposamenean Mitchell Printzipioei zuzeneko aipamena egiten zaielako; jakina denez, printzipio horiek Ipar Irlandako elkarrizketa-prozesurako oinarriak finkatu zituzten. Parte-hartzaileek ere ontzat jo dute elkarrizketan oinarritutako prozesuaren alde egin den apustua, bai eta prozesu horretan demokrazia-bide hutsez aurrera egiteko hartu den alde bateko konpromisoa ere. Toki Behatoki batzuek, halaber, Ezker Abertzale tradizionalaren akordio-borondatea azpimarratu dute, euskal gizarteko sentiberatasun guztiak biltzeko borondatearen erakusgarri. Edukiez haratago, positiboa ere bada barne-eztabaida zabaltze hutsa eta gizarte osoari edukien berri ematea; izan ere, horrek aldaketa-borondate bat erakusten du, irtenbideak bilatzeko garai berri bat zabaldu nahia, eta hori ez da ohikoa izaten alderdi politikoetan, elkarrizketarako eta entzuketarako ekimen honetan parte hartu duten batzuen iritziz.\nProposamenaren gabeziak. Toki Behatokietan parte hartu dutenen iritziz, proposamenaren gabezia nagusia sinesgarritasuna da. Alde batetik, haien ustez, proposamena ez da behar bezain argia, eta bai, anbiguoegia, ETAren indarkeriari buruz. Gai horretan jarrera argiagoa faltan sumatzen dute. Bestalde, parte-hartzaileek diote, aurreko prozesuen porroten ondotik, gizarteak mesfidantzaz ikusten duela estrategia berria, hobea baita itxaropenik ez izatea, itxaropen txarra izatea baino. Bestalde, parte-hartzaileek diote ez dakitela zer-nolako eragina izan dezakeen adierazpenak ETAren baitan. Ez dira fidatzen Ezker Abertzale tradizionalak, bere osoan, proposamenaren edukiekin bat egin izanaz, eta beldur dira sektore batzuk beste bide batetik ez ote diren joango. Horren adibidea litzateke ETAk oraindik komunikaturik atera ez izana Altsasuko Adierazpenarekin bat egiteko. Azkenik, hona hemen parte-hartzaileek adierazi dituzten beste gabezia batzuk: 1) Ezker Abertzale tradizionalak aurrerapausoa emanda ere, ez dagoela inola ere bermatua gobernuak sektore horri hurrengo hauteskundeetan parte 8\nhartzen utziko dionik, 2) aurrekoen aldean, ez dela egiazki oso proposamen berritzailea, Anoetako Adierazpena bere garaian izan zen bezala, eta 3) ez dagoela argi adierazpen horrek Ezker Abertzale tradizionalaren gidaritza sendotzeko bidea ekarriko ote duen ETAren beraren aurrean.\nProposamenak dakartzan beste aspektu interesgarri eta deigarri batzuk. Toki Behatokietako parte-hartzaileek bereziki interesgarritzat jo dute proposamenean Mitchell, Printzipioak aipatu izana, Irlandako adibidea erreferentzia izan baitaiteke elkarrizketan eta indarkeriaren amaieran oinarritutako konponbidea bilatzen saiatzeko. Era berean, parte-hartzaileek azpimarratu dute Ezker Abertzale tradizionalak beste indar abertzale batzuekiko batasunaren eta ekintza bateratuaren aldeko apustua egin izana, polo soberanista esaten zaion ekimenaren bidez. Era berean, parte-hartzaileek adierazi dute proposamenari bestelako jarrera dariola, bestelako gogoa, irekiagoa, autokritikoagoa, eta gatazkaren korapiloa askatu nahi duela; parte-hartzaile batzuk, dena den, oso eszeptikoak dira eta, haien ustez, itxiegia da; ez, ordea, errealista. Gabezien atalean bezala, parte-hartzaileen artean esan da proposamenak ez duela zehazten zer indarkeriaz ari den, prozesua indarkeriarik gabe garatu behar dela esaterakoan. Beste ideia bat izan da zaila dela proposamen hori garatzea, Ezker Abertzale tradizionaleko buruak espetxeratuak dauden honetan.\n2. Ezker Abertzale tradizionalari eta gainerako eragileei zuzendutako proposamenak. Toki Behatokien bileren bigarren zatian, beste gai batzuk jorratu ziren. Zehazki, parte-hartzaileei bi helbururekin proposamen zehatzak egiteko eskatu zitzaien: 1) batetik, Ezker Abertzale tradizionalari, haren proposamenean atzemandako gabeziei aurre egitea, eta 2) bestetik, gainerako eragileei, irekitako aukerak zehazten laguntzeko, bakeeta konponbide-prozesu berri bat garatze aldera.\nIndarkeriaren amaiera. Parte-hartzaileek Ezker Abertzale tradizionalaren proposamenean atzeman dituzten gabeziekin bat, parte-hartzaileek berek proposatu dute definizio bat lantzea indarkeriaren gaiaren inguruan. Hiru formula eman dira: a) Ezker Abertzale tradizionala ETArengandik argi eta garbi aldendu dadila, b) Ezker Abertzale tradizionalak ETAri eskari bat helaraztea, borroka armatuari bukaera eman diezaion, edota zuzenean errefusa edo gaitzets dezala, eta c) ETAk berak bere aldetik indarkeriaren amaiera iragartzea.\nEz da eztabaida eragotzi behar. Parte-hartzaileek proposatu dute Gobernuak utz diezaiola Ezker Abertzale tradizionalaren baitako eztabaida eragozteari eta oztopatzeari; atxiloketarik eta debekurik ez egiteko; Alderdien Legea indargabetzeko, Ezker Abertzale tradizionalak baldintza berdinetan parte har dezan; eta guztien arteko elkarrizketaren aldeko apustua egin dezala, konponbidea bilatzen lan egiteko.\nElkarrizketa eta batasuna. Oro har, alderdi politikoei eskatu zaie elkarrizketa-prozesu bat abiarazteko, eta alderdien mahaia osatzeko. Alderdi abertzaleei, zehazki, proposatu zaie ahalegin handiagoak egin ditzatela ekintza-batasuna bultzatzeko.\nHerritarren parte-hartzea. Parte-hartzaileek, oro har, gizartearen sostengua eta parte-hartzea sustatzeko eskatu dute, konponbide-prozesu berri batean. Adibidez, Ezker Abertzale tradizionalari proposamena egin zaio, bere proposamenari buruzko hitzaldi eta jendaurreko eztabaidak antola ditzan. Era berean, gizarteari eskatu zaio martxan jar dadila prozesu berri bat bultzatzeko. 9\nWorld Cafe. Lokarrik Ezker Abertzale tradizionalari helarazitako proposamena. Azaroaren 28an, Lokarrik bakerantz eta akordiorantz aurrera jotzeko proposamena aurkeztu zuen (ikus eranskina). Jendaurreko aurkezpena bukatutakoan, ekitaldira joan ziren guztiek proposamenaren edukia izan zuten eztabaidagai World Cafe batean. Ondoren, jendeak emandako ideien ondorio nagusiak ageri dira.\n1. Lokarrik aurkeztutako proposamenari buruzko iritzi orokorra. Parte-hartzaileen iritziz, proposamena oso positiboa da. Arriskatua dela adierazi dute, ausarta, bide berriak tzeko gai dena, koherentea; itxaropenari eusteko arrazoi bat.\n2. Proposamenaren indarguneak. Parte-hartzaileen esanetan, Lokarrik aurkeztutako proposamenaren indargune nagusia herritarrei ematen zaien protagonismoa da. 100 herri-kontsulta deitzeko eta egiteko planteamendua lanabes interesgarritzat jotzen dute, gizartearen borondatea prozesu berri batean erabakigarria izan dadin. Hona hemen jendeak azpimarratutako beste indargune batzuk: 1) proposamen arriskatua eta ausarta dela, 2) aukerak baliatzeko pentsatua dagoela, eta 3) eskari edo eskakizun hutsaz haratago doala.\n3. Proposamenaren ahulguneak. Parte-hartzaileek gehien aipatu duten ahulgunea da ez dagoela konfiantzarik eta sintoniarik Ezker Abertzalearen eta Lokarriren artean; beraz, horrek proposamena ez onartzeko arriskua ekar dezake edo proposamenari axolagabetasunez erantzutea. Horrez gain, beste ahulgune hauek ere aipatu dira: 1) Lokarri Ezker Abertzale tradizionalarekin identifikatzeko arriskua, eta ondorioz, Lokarrik duen neutraltasun-irudia galtzea, 2) sektore politiko honek dituen barne-zailtasunak, hainbat ikuspegi baitaude indarkeriari buruz, 3) Lokarrik ez duela behar hainbateko indarrik proposamena zehaztu dadin lortzeko, 4) gizarteak Ezker Abertzale tradizionalarengan duen konfiantza txikia; bereziki, azken bake-prozesuaren porrotaren ondotik, eta 5) proposamenaren arrakasta ez dagoela Lokarriren esku.\n4. Ekarpenak. Parte-hartzaileek, halaber, ideia zehatzak eman zituzten proposamenaren edukia hobetzeko. Hona hemen nabarmenetako batzuk: - Ezker Abertzaleaz mintzatzerakoan, terminologia aldatzea: â€œtradizionalaâ€? eta â€œofizialaâ€? adjektiboak erabiltzea. - 100 kontsultak egun berean egingo direla adieraztea. - Proposamena 100 kontsulta horietara ez mugatzea, eta ateak zabalik uztea gehiago egiteko. - Zehatzagoak izatea indarkeriaren amaiera galdegiterakoan, eta hori aurre baldintza izatea Ezker Abertzale tradizionalarekin lankidetzan aritzeko. - Lokarrik zer egingo duen zehaztea, Ezker Abertzale tradizionalak eta gainerako alderdiek proposamena onartzen ez badute.\nEgindako ekarpen batzuk Konturatu prozesu orok behar duela laguntza, presioa eta gizartearen kritika. Akonpainamendua beharrezkoa dela eta baita botereari eskatzea ere bertan papel aktiboa izatea. Irun. Aldaketa gertatu da dagoeneko, orain gakoa da: nola eman forma? Donostia. Esaten da prozesua indarkeriarik gabe gertatu behar dela, maina ez da aipatzen zehazki nola amaitu berarekin. Zer dago lehenik eta behin, indarkeria bukatzea ala prozesua hastea? Getxo. Borroka armatuaren amaiera arrazoi etikoengatik edo koiuntura/estrategia arrazoiengatik gertatu behar da? Antzuola. (Ezker abertzaleak) Jendeari mezua helarazi behar dio, gazteekin lan egin behar du. Hernani. Tregua batek ez luke sinesgarritasunik izango, modu bakarra armak ematea da, egutegi batekin. Bestela, ezingo dute ezer egin. Barakaldo. Arduratuta daudela. Mugitzen ari direla. Zerbait proposatu dutela. Eztabaidatu daitekeela. (Ezker abertzaleaen proposamenaren alderdi positiboak). Bilbo-Abando. Alderdiei eta gobernuari: Batasunaren proposamenean sinistko beharra dago bake prozesu berri bat bultzatzeko. Bestela, ez dugu inoiz aurrera egingo. Bilbo-Indautxu. ETAri: lortu nahi dituen helburuak lortzetik geroz eta gehiago urruntzen du indarkeriak, beraz, borroka armatua utzi behar du. IruĂąea. Gabeziak izan baditu, baina bidea ibiliz egiten da. Urrats gehiago ematear daude. (ezker abertzalearen proposamenari buruz). Tolosa. Ezker abertzaleari proposamena: analisiak egiteko orduan, iragana ahaztu gabe, gehiago jar daitzen orainean, etorkizunari begira. Gasteiz. ETAri: armak definitiboki utzi. â€œdesegin zaitezte: Euskal herriarentzako ekarpenik onena izango daâ€?. Portugalete. Bistaratu eta eredutzat hartu konpondutako beste gatazka batzuk. Galdakao.\nBake-prozesuaren egoerari buruzko azterketa bat. 1. Bakearen alde aurrera egiteko aukera berriak. Bakearen aldeko prozesuaren egoera ez da nabarmen hobetu. Ez da aurrerapauso erabakigarririk eman bake prozesua ahalbidetzeko baldintza beharrezkoak agertzen dituen testuinguru batean gaudela sinisteko. Ez dago ETAren borondate argirik indarkeria baztertzeko eta alderdi eta erakundeek ez dituzte suspertu elkarrizketa esparruak blokeo egoerari irtenbidea era partekatuan bilatzeko. Baina bakea lortzeko aukera berriak azaltzen hasi direla pentsatzera garamatzaten elementu berriak eskaini ditu azken hiruhilekoak. Estrategia berri bat prestatzeko Ezker Abertzale tradizionalaren baitan bultzaturiko barne-eztabaida garrantzitsua eta ETAren atentatuen gabezia udaz geroztik dira adierazgarri nagusiak. Aipatu bi zirkunstantzia horiei esker etorkizuna itxorapentsuago ikusten da, baina modu errealista batean, hau da, zailtasun mordoa begien bistatik alde egin gabe. Ondorio bezala, bake prozesuaren egoera hasi berri da desblokeatzen.\n2. Ezker Abertzale tradizionalaren eztabaida bakea lortzeko aukera bat da. Ezker Abertzale tradizionalak Altsasun egindako deklarazioak bide ematen du pentsatzera sektore sozio-politiko hori aurrerapausoak ematen ari dela soilik baliabide politikoak eta demokratikoak, indarkeriaren erabilera baztertuz, kontuan hartzen dituen estrategia definitzeko orduan. Herri borondatea errespetatzeko konpromisoa eta elkarrizketa prozesu baten aldeko apustua bakea lortzeko aukera berri bat sor dezaketen elementu berriak dira. Sinesgarritasuna da proposamen horren gabezia nagusia: 1) ez diolako argi eta garbi adierazten bere gaitzespena indarkeriaren erabilerari eta 2) bakea lortzeko iraganeko porrotak direla eta, gizartea oso eszeptiko dagoelako.\n3. Gobernuen estrategiak aukerak eragozten ditu. Bakerako bidea errazteko baldintzak sortzen lagundu beharrean, eragozpen berriak jartzen ditu gobernuen estrategiak. Jarrera horren adibide dira Ezker Abertzale tradizioanalaren baitan eztabaidaren garapena ekiditeko saiakerak. Saiakera horien adibide nagusi, Arnaldo Otegi, Rafa Diez eta aipatu mugimendu politikoaren beste buru batzuk atxilotu dituzte. Are gehiago, gobernuen aldetik ez da inongo borondaterik erakusten ari elkarrizketan jarduteko eta alderdi politiko ezberdinen arteko akordioa bultzatzeko. Beren estrategiak, elkarbizitzarako lagungarri izan beharrean, tirabira eta borroka handiagoa eragiten du.\n4. Eutsi egiten zaio bakerako eta elkarbizitzarako oinarrizko printzipioen aldeko jarrera argiari. Jada aipatu den indarkeriaren amaieraren aldarrikapenaz gainera, bakea eta elkarbizitza lortzeko funtsesko printzipioak hauek dira: 1) alderdi politikoen artean elkarrizketa prozesu bat martxan jartzea, 2) Alderdien Legea indargabetzea eta Ezker Abertzalearen oraingo ilegalizazio egoera lehenagora itzultzea, 3) akordio politiko bat definitzea euskal gizartearen erabakitzeko eskubideari buruz eta 4) herritarren partaidetza eta inplikazioa bultzatzea bakearen aldeko prozesuan.\nLokarriren gomendioak eta konpromisoak bake-prozesu berri bat bultzatzeko. Bai pertsona parte-hartzaileek betetako galdetegiaren erantzunetatik ateratako proposamenei bai Tokiko Behatokietatik jasotako ekarpenei erantzunez, eta behin bake prozesua aztertuta, Lokarrik honako ekintzak gomendatu nahi ditu bakearen alde aurrera egin eta prozesu bat zabaltzeko elkarbizitza hobetzea xede:\n1- ETAk indarkeriari amaiera emateko adierazpena ETAren indarkeria izanik prozesu berri bat ahalbidetzeko baldintzak galarazten dituen oztopo nagusietako bat, adierazpen bat esanik indarkeriari amaiera jartzen diola erabakigarria izan daiteke bake prozesu erabakitzaile eta behin betiko bati ekiteko. ETAri zuzendutako eskaerari eutsiko dio Lokarrik bake prozesua desblokeatzeko eta urratu eta mehatxatzen diren giza eskubideak bermatzen direla ziurtatzeko.\n2- Ezker Abertzale tradizionalaren adierazpen argia. Ezker Abertzale tradizionalaren proposamen berriak dakarren aukera sendotzeko beharrezkoa da Ezker Abertzale tradizioanalak argi eta garbi adieraztea ETAren indarkeriatik bereizten dela edo ETArengana jotzea borroka armatua bere azkenera eraman dezan eskatuz. Sinesgarritasun eta konfidantza nahikoa sortzeko ahalmena du erabaki horrek eta euskal gizartearen zati handi baten laguntza lor dezake dinamika politiko eta demokratiko berri bat eratzeko ahaleginean. Horregatik, Lokarrik eutsi egiten dio Ezker Abertzaleari luzatutako eskaerari. Eskaera horretan galdegiten zaio konprometitzea: 1) indarkeriaren erabilerari uko egitearekin eta 2) indarkeria erabiltzeko edozein saiakeraren edo indarkeria erabiltzeko edozein mehatxuren aurka agetzearekin. Horrez gainera, Lokarrik eutsi egiten dio Ezker Abertzale tradizionalari zuzendutako kolaborazio proposamenari. Proposamen horren helburua da herritarren borondatea izatea erreferente eta oinarri nagusia elkarbizitza akordioen gabezia arazoei konponbide zehatzak bilatzeko prozesuan.\n3- Gobernuen jarrera erraztaile berria. Aukera berriak eragozteko baliatzen ari diren estrategia baztertu behar dute gobernuek. Bi dira premiaz har ditzaketen neurriak: 1) aske uztea atxiloturik dauden Ezker Abertzale tradizionalaren gidariak eta 2) etorkizunean ez hartzea sektore soziopolitiko horretan zabaldutako eztabaida prozesuaren garapen naturala oztopatuko duten erabaki gehiago. Alde horretatik, zabaldutako eztabaida errazteko eskaera zenbait gobernu eta erakundeei igortzeko konpromisoa hartzen du Lokarrik: a) Gobernu espainiarrari ez ditzan hartu jada berez zaila den eztabaidari, Ezker Abertzale tradizionalaren ilegalizazio egoera dela eta, trabak gaineratzen dizkion neurri gehiago, hala nola, gidari politikoen espetxeratzeak edo elkarte edo erakundeen ilegalizazioa. b) Entzutegi Nazionalari, Ezker Abertzalearen buruak aske jartzeko eskatuz eztabaidan parte hartu eta gidatu ahal dezaten.\nc) Eusko Jaurlaritzari eta Nafarroako Gobernuari, Ezker Abertzale tradizionalak ordezkaturiko sektore sozial eta politikoa berdintasun baldintzetan integratzearen alde lan egiteko eta oinarrizko eskubide eta askatasun demokratikoen urraketekin, hala nola biltzeko, adierazteko edo manifestatzeko eskubideen urraketekin, amaitu dadin.\n4- Jarreren aldaketa. Beharrezkoa da alderdien, erakundeen eta gizartearen, bere osotasunean, jarrera ausarta eta erabakitzailea bakea lortzeko eta abian jartzeko elkarrizketa prozesu bat, zeinak elkarbizitza inklusiboa eraikitzen lagunduko duen eta euskal gizarteari datxekion pluraltasuna errespetatuko duen. Komunikazio esparruak sustatzera animatu nahi ditu Lokarrik alderdi politikoak. Esparru horiek sustatuz gero, posible izango da diseinatzea elkarrizketa politikoa ahalbidetuko duten printzipioak eta agenda. Horrekin batera, Lokarrik hitz ematen du bakearen, elkarrizketaren eta akordioaren aldeko lanean herritarrek parte hartzeko eta inplikatzeko bideak zabaltzeko ahaleginak bikoiztuko dituela. Aipatu helburuak lortzearren, aktiboki lan egiteko borondatea duten pertsonen sarea suspertzeko ekimena aurkeztuko du Lokarrik otsailean.\nEranskina. Lokarrik Ezker Abertzale tradizionalari helarazitako proposamena. Lokarriren konpromisoa bakearen eta akordioaren alde aurrera egiteko aukera finkatzeko 2009ko azaroaren 28an\nPrintzipio bat Bakea eta bizikidetza hobetzea ahalbidetuko dituzten baldintzak garatzen laguntzea da Lokarriren, akordioaren eta kontsultaren aldeko herritarren Sarearen, eginkizun nagusia. Arriskuak hartzeko jarrera oinarrizko orientabidea izan da gure jardueran. Horren adibide hoberena da Gernikan egin genuen herri-kontsulta 2008an Auzitegi Konstituzionalak Esusko Jaurlaritzak onarturikoa debekatu zuenean.\nJarrera bat Aukerak, oztopoak, aurrerapausoak eta atzerapausoak bata bestearen atzetik gertatzen dira bake prozesu batean. Lokarri sinistuta dago eraginkorragoa dela errealitatean oinarrituriko jarrera itxaropentsua hartzea, zailtasunak begi-bistatik aldendu gabe aukerak baliatzen lagunduko duen jarrera hartzea.\nAukereretarako unea Ezker Abertzaleak adierazi du soilik baliabide politikoak eta demokratikoak erabiltzearen alde egingo duela apustu euskal herritarrek askatasunez hartuko dituzten erabakiekiko errespetuan oinarrituriko konponbide prozesu bat garatzeko. Adierazpenak aukera garrantzitsua eskaintzen du azken bake prozesuan zapuztu zen elkarrizketa eta akordioaren aldeko bidean behin betikoz aurrera egiteko. Itxaropenerako zio honek muga garrantzitsuak ditu aurrez aurre. Lehenik eta behin, ETAren atentatu batek bertan behera utziko luke jarrera horrek eskaintzen duen bakerako aukera. Bigarrenik, aurreko porrotek mesfidantza arrastoa utzi dute alderdi eta gizarte eragileengan. Azkenik, Batasunaren ilegalizazioa eta bere buru nagusien atxiloketek Ezker Abertzalearen proposamena garatzea oztopatzen dute.\nZehatzago izateko eskaera ETAren indarkeria izanik aukeren une honi aurka egiten dion arrisku nagusia, Batasunak ordezkaturiko Ezker Abertzaleari berariazko eta gaur bertatik indarrean egongo den konpromiso bat eskatzen diogu 1) indarkeriaren erabilerari uko eginez eta 2) indarkeria erabiltzeko edo berau erabiltzeko mehatxuen ahaleginei uko eginez. Konpromiso honi Sinn Fein alderdiak eginiko atxikimendua, Mitchell Printzipioetan jasoa, momentu erabakigarria izan zen Irlandako bake prozesuan. Gure kasuan, antzeko deklarazio batek konponbide prozesuak aurkari dituen oztopo asko mugitzeko gaitasuna du.\nLokarrik ere konpromisoa hartu eta proposamen bat eskaini nahi du Aukeretarako une honi laguntzeko Lokarriren borondatea honela zehazten da: Batasunak ordezkatutako Ezker Abertzalearekin lankidetza konpromiso bat hartzea, bakea sendotu eta akordio batean bukatuko den elkarrizketa prozesu bat berrabiarazteko. 1. Lokarrik Ezker Abertzalearekin lan egiteko konpromisoa hartzen du konponbide prozesu batean era aske, bake-\ntsu eta demokratikoan adierazitako herri-borondatea erreferentzia bakarra bihurtzeko ahaleginean. Zentzu honetan, Lokarrik proposamen zehatza aurkeztu nahi du herritarrak izan daitezen euskal gizartearen erabakitzeko eskubidearen inguruan elkarrizketa eta akordio prozesua behin betiko bultzatuko dutenak. Horrela, tokian tokiko 100 herri-kontsulta antolatu eta gauzatzea proposatzen dio Lokarrik Ezker Abertzaleari, beste eragile politiko, sozial eta sindikalekin batera, euskal gizarteari dagokion etorkizuna erabakitzeko eskubidea gauzatzearen inguruan. Epe laburrean garatu daitekeen lehen pauso bat dela deritzo Lokarrik. Euskal gizartearen babes zabal batek alderdi politiko guztiak elkarrizketa prozesu batera bultzatuko lituzke, erabakitzeko eskubidearen gauzatzea ordenamendu juridikoan barneratuko lukeen akordio batekin amaituz. 2. Lokarrik Ezker Abertzalearekin lan egiteko konpromisoa hartzen du nazioarteko instantzia eta erakundeetan beren legez kanpoko egoera eta bazterketa politikoa salatzeko babesaren bilaketan.\nBake Prozesuaren Behatoki Sozialaren 2009ko udazkenari dagokion txostena


Odon Apraiz Buesa - Euskonews\nUnibertsitateko ikasketak Deustun eta Madrilen osatu zituen. Eta espainiar hiriburuko Unibertsitatean Filosofia eta Letretan lizentziatu zen, Historia atalean, 1916ko ekainaren 16an. Ikerketa eta idazlanak\nDoktoradutza 1925ean atera zuen “Bikain” kalifikazioarekin, “El Pais Vasco en la época de la Revolución Francesa” tituluarekin. Ibilbide akademikoa\nEta Reusetik Gasteizera iritsi zen Odon, 1954-1955 ikasturtean, Institutuko katedradun bezala. Gasteizen oso harrera ona egin zioten lankideek, aspaldiko ezaguna baitzen. Juan Escudero apaiza zen zuzendaria eta klaustro osoak giro ona eskaini zion iritsi berriari. Eta Gasteizkoa izan zen Odonen azken kargua, bertan jubilatu baitzen 1968an. Politika\nTenerifen zegoenean, 1939ko urtarrilean polizia joan zitzaion Odoni eta espedientea ireki zioten. “Comisión Depuradora del Profesorado” zeritzanak salakuntza aurkeztu zuen Odon Apraizen kontra: “Profesar el ideal separatista vasco en sumo grado, habiendo hecho obstentación de su ideología en cuantos actos ha podido demostrarlo y haber simpatizado con tendencia izquierdista, contribuyendo a sostener el ideario del llamado Frente Popular, que traicionó la unidad, entregó al extranjero y arruinó la Patria Española” Ondorioz, kartzelan egon zen, bi hilabete eta bi egunez. Odonen izaera eta mundua\nGizon eragile polifazetikoa izan zen eta bere ekarpenik bitxienetakotzat jo daitezke, Internazionala himnoaren euskarazko bertsioa, ANV alderdiaren “Acción Vasca” aldizkariak 1932ko Maiatzaren Lehenerako burutu argitalpenean publikatu zuena, eta espektroaren beste muturrean jarrita, eta bere arabartasuna zalantzan jar ez zezaten, nonbait, Prudentzio Deunaren egunerako —apirilaren 28an— olerkia, Ignazio Deunaren ereserkiaren laguntzaz abesteko. “Purdentzu guenari arabarren opariya” titulatu zuen. Eusko Ikaskuntzan\nAPRAIZ BUESA, Ángel de APRAIZ BUESA, Odón APRAIZ SÁENZ DE ELBURGO, Julián APRAIZ SÁENZ DE ELBURGO, Odón AZKUE ABERASTURI, Resurrección María BARAIBAR ZUMARRAGA, Federico Barandiaran Ayerbe, José Miguel de BOSCH GIMPERA, Pedro BUSTINZA LASUEN, Evaristo ELEIZALDE BRENOSA, Luis de Lekuona Etxabeguren, Manuel de URRUZUNO SALEGUI, Pedro Miguel ZAMARRIPA URAGA, Pablo de


Saint-Pierre-de-Semilly - Wikipedia, entziklopedia askea.\nSaint-Georges-d'Elle, La Barre-de-Semilly, Bérigny, Saint-André-de-l'Épine, Saint-Jean-d'Elle eta Saint-Jean-des-Baisants\n222 (%49.4) 222 (%49.4)\nSaint-Pierre-de-Semilly Frantziako udalerria da, Mantxa (departamendua)Mantxa departamenduan dagoena, Normandia eskualdean. 2013an 414 biztanle zituen.\n2007an Saint-Pierre-de-Semilly udalerrian erroldatutako biztanleak 414 ziren. Familiak 165 ziren, horien artean 29 pertsona bakarrekoak ziren (17 bakarrik bizi ziren gizonak eta 12 bakarrik bizi ziren emakumeak), 70 seme-alabarik gabeko familiak ziren eta 66 seme-alabak dituzten bikoteak ziren.\n2007an 172 etxebizitza zeuden, 163 familiaren etxebizitza nagusia ziren, 3 bigarren erresidentzia ziren eta 6 hutsik zeuden. 170 etxeak ziren eta 2 apartamentuak ziren. 163 etxebizitza nagusietatik 134 bere jabearen bizilekua ziren, 26 alokairuan okupaturik zeuden eta 3 doan lagata zeuden; 8 etxek bi gela zituzten, 7 etxek hiru zituzten, 26 etxek lau zituzten eta 122 etxek bost zituzten. 141 etxek euren parking plaza propioa zuten azpian. 54 etxetan ibilgailu bat zegoen eta 105 etxetan bat baino gehiago zituzten.\nSaint-Pierre-de-Semilly udalerriko biztanleria-piramidea 2009an .\n2007an lan egiteko adina zuten pertsonak 283 ziren, horien artean 221 aktiboak ziren eta 62 inaktiboak ziren. 221 pertsona aktiboetatik 214 lanean zeuden (115 gizon eta 99 emakume) eta 7 langabezian zeuden (1 gizon eta 6 emakume). 62 pertsona inaktiboetatik 21 erretiraturik zeuden, 24 ikasten zeuden eta 17 "bestelako inaktibo" gisa sailkaturik zeuden.\n2009an Saint-Pierre-de-Semilly udalerrian 161 unitate fiskal zeuden, 422 pertsonek osaturik. Pertsona bakoitzeko diru-sarrera fiskalaren mediana urteko 21.387,5 euro zen.\n2007an zeuden 12 komertzioetatik, 2 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 finantziazio enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Saint-Pierre-de-Semilly udalerrian 15 nekazaritza-ustiategi zeuden, 420 hektarea erabiltzen.\nBNF: 15262509d (data)


azaroa 2018 – Federación de Cooperativas Agro-alimentarias de Euskadi\nEkonomiaren Garapeneko eta Azpiegituretako sailburu Arantxa Tapiak hasiera eman dio Euskadin 4.0 Industriako erreferentziazko ekitaldia den “Basque Industry 4.0” hitzorduaren 5. edizioari. 4.0 Industriaren berrikuntza teknologikoei errentagarritasuna ateratzeko moduei ekingo dion Milango Politeknikoko irakasle Marco Taisch-en presentzia duen hitzordu honetan, enpresetako, klusterretako, zentro teknologikoetako eta unibertsitateetako 2.300 eragile baino gehiagok, txosten, stand eta eztabaidetan parte hartzen dute.\nEkitaldia, Bilboko Euskalduna Jauregian burutzen ari da. Besteaz beste, Federazioaren Elikagai Segurtasunean, Kalitatean, Inguru-giroan eta Energian teknikoan den Maite Corres dago. Oinarri-Elkargi Berme Elkartean, Kooperatibetan komertzial arduraduna den Laura Mata ere dago.\nEkitaldiak eskuratutako ospe internazionalak, Europar Batzordeak hitzordu hauxe agertoki berean, hilaren 27an eta 28an egingo den espezializazio adimenduneko hiru plataformen (S3Platforms) lehen bilera bateratuarekin bat egiteko erabakia hartu izana ahalbidetu du.\n4.0 Industriako Europa mailako agintari nagusienetako bat den, Berrikuntza eta Fabrikazio Aurreratutako (DG GROW) Zuzendari Slawomir Tokarsi, Kongresuko mintzaldietako bateko buru izango da.\nAGROSMARTcoop HEDAPEN AMAIAREN EKITALDIA\nHEDAPEN AMAIAREN EKITALDIA\nHelburua: AGROSMARTcoop proiektuaren bukaera dela eta, honen garapena, helburuak eta lortutako zenbaki adierazagarriei buruz informazioa eman, bai Federazioaren bazkide diren kooperatibei, bai nekazari-elikagaien beste enpresei. Honekin batera proiektuaren bukaerarako egin den bideoa eta AGROlaben dauden tresnak.\nData: 2018.12.03 astelehena\nOrdutegia: 16:00etatik, 15:00etara\nLekua: Federazioaren Egoitza\nHizlariak: Federazioaren talde teknikoa\nGaiak: Federazioaren talde teknikoa\nInteresaturik egotekotan, berton eman izena.\nEroski – El Boulevar Merkataritza Zentroan aurkeztu dira Arabako produktuen sustapena.\nGaur goizean, aurten EROSKI merkaturatuko dituen Arabako produktuak aurkeztu dira.\nAurten, lekeen ordua izan da. Horretarako, GARLAN kooperatiba gonbidatu berezia izan da. Hain zuzen ere, kooperatiba honen zuzendaria den Andres Garciak parte hartu du, Pedro e Iker Fernandez de la Peña ekoizleekin batera.\nHauetaz gain, kooperatiben ordezkapen handi bat ere egon da, UDAPA kooperatibatik bereziki. Instituzioen artean, Eusko Jaurlaritza, Arabako Foru Aldundia eta HAZI egon dira, besteaz beste.\nEkitaldia bukatzeko, Luis Angel Plagaro eta Juan Gil sukaldari famatuek lekaz egindako platu berezi batzuk sukaldatu eta dastatzera eman dituzte.\nAza 21 2018\nAtzo, Federazioaren tekniko batzuk parte hartu zuten ekitaldi batean. Ekitaldi honetan elikagaien eta edarien sistema baten iraunkortasunaren ebaluazioa aztertu zen.\nJardunaldia, Madrileko Nekazaritza eta Arrantza Ministerioaren egoitzan egin zen. Jardunaldiaren zehar, elikagaien eta edarien iraunkortasunaren alde kontutan izan behar diren alderdiak aztertu ziren.\nIkusitako sistema, honelako aldeak ikutzen ditu:\nONUren Iraunkortasun Garaipen Helburuak,\nEbaluazioaren aldeak eta emaitzen hobekuntza,\nlanbideak, osasuna eta elikadura,\nnekazariei aholku praktikoak,\nsektorearen beste jokalariekiko konparatiboa,\nMetodologia, interesaturik dauden kooperatiben eskuetan 2019tik aurrera egongo da eta bere egitea Nekazaritza Ministeritzarekin kofinantziatuta egongo da.


Online aukera | Preparadores oposiciones para maestros | El Pupitre de Pilu\nHezkuntza Ikuskatzaileen Zerbitzua\nAurrez aurreko aukera\n"Eta ez zekienez ezinezkoa zela... egin zuen"\nMila esker nirekin lan egiteko agertutako interesagatik. .\nDuela urte batzuetatik, nire denbora eta energiaren zati handi bat oposizioen munduari eskaintzen diot. Bertan, nire misioa burutzen dut: ahal beste oposiziogileri lanpostua lortzen eta lan-poltsetan sartzen laguntzea.\nAukera hau ezin hobea da urrun dauden pertsonentzat eta bitarteko langileentzat, baita behin baino gehiagotan aurkeztu direnentzat ere. Prestakuntza-mota honetan, my day job-en erabiltzen ditudan tresnak partekatuko ditut zurekin.\nJakin behar duzu lanpostu finko baterako bidea ez dela laua, eta azterketari ia gehienek hasiera gorabeheratsua izaten dutela, ez irmoegia, ikasteari dagokionez.\nBesteak beste, irakatsiko dizugu zure denbora kudeatzen eta azterketari orok izan ohi dituen une goibel arriskutsuak saihesten.\nElkarrekin, hauxe lortuko dugu:\nPrestakuntzarik onena: ikasleak dira gure marketina.\nGiro ona, atsegina, arduratsua eta zorrotza.\nGaitegi bakarra, indarrean den legeriaren arabera gaurkotuta eta irakasle izateko oposizioetarako prestatuta.\nEguneroko plangintza, eta errealista.\nEpe laburreko helburuak lortzea.\nAstero bidaltzen ditugu gaitegiko edukiak eta eranskinak, halakorik balego.\nProba praktiko eta errealak.\nZalantzak argitzen ditugu: e-postaz, telefonoz, WhatsAppez, norbanakoen tutoretzetan.\nTresna digital guztietarako sarbidea.\nBlokeoa hausten eta ekiten irakatsiko dizut.\nEskarmentu zabala sektorean eta emaitza paregabeak.\nLagunduko dut eta elkarrekin egongo gara Ikastaro hau gaur hasten dugun osoan.\nMatrikula zaitez orain\neta ekin bizimodu berri bati!


Kohete bat lehertu da jaurti eta gutxira - AXIERREN TXOKOA\nBerriemailea: Olaia Garcia\nKohete bat jaurti egin dute eta sei segundora eztanda egin du. NASAren instalazioetan gertatu da. Oraindik ez dago argi zergatik gertatu den.\nKohetea Orbital Sciences corporation enpresa pribatuarena zen. Koheteak hainbat esperimentu eta Cygnus Orbital Sciences kapsula zeramatzan, azkenengo hau tripulatzaileak hornitzeko. NASAk nazioarteko Estazioaren garraioak egiteko kontratatutako bi enpresa pribatutako bat da. 1900 milioi dolarreko kontratu bat sinatu zuten.\n2011. urtean, nazioarteko NASAk bertan behera utzi zuen transbordadoreen programa. Horregatik orain enpresa pribatuetara jo behar du, Nazioarteko Espazio estaziora garraioak egiteko, eta, Soyz espazio-ontzi errusiarrak erabili behar ditu astronautak espazioratzeko. Nazioarteko espazio estazioa 15 herrialdek sortu zuten, 100.000 milioi dolarreko kostua izan zuen, eta lur planetatik 385 kilometrora dago.\nNire ustez, gertatutakoa oso arriskutsua iruditzen zait, kohete hori lehertu ez bazen, egindako esperimentuak aurrera egingo zuten. Leherketaren ondorioz, hildakoak egoteko aukerak ere handiagotu ziren.\nNaroa Uriarte on 2015-02-01 at 14:26\nArtikulu hau interesgarria iruditu zait eta artikulu hau aukeratu dut izenburuak atentzio deitu didalako. Oso irudi harrigarria da eta bertan oso ondo ikusten da kohete horren leherketa. Ez nekien inoiz kohete bat lehertu egin zela jaurtitzerakoan segundu batzuetara. Baina lehertu egingo ez bazen zer gertatuko zen kohetearekin?Zenbatgarren urtean gertatu zen kohete horren leherketa? Zer motatako esperimentuak zeuden kohetearen barruan?


Bielle-k hasiera ezin hobea eman dio mailarik gorenari - GARA\nJon LEUNDA | KANBO\nThierry Etxetok garaipenak pilatzen jarraitzen du, eta oraingoan Txilhar lehiaketa irabazi du Bielle lagun duela. Meritu handiko garaipena da; izan ere, aurrean Bielle gaztea izan baitzuen. Horrek profesionaletara pasatu zenetik bigarren torneoa zuen, eta txapela jantzi du.\nIzan ere, Biellek denbora gutxi darama profesionalekin jokatzen, baina jadanik bi torneo jokatu ditu, eta bietan izan da finaletan, nahiz eta bakarra irabazi duen.\nHerenegun erabat bete zen Kanboko trinketa finala ikusteko asmoarekin, eta Biellek eta Etxetok 40 eta 37 irabazi zieten Larretxeari eta Kurutxariri, oren bat eta 20 minutu pilotan aritu ostean.\nPartida estua izan zen, baina txapeldunak 10-5 aitzinatu ziren, eta hortik aurrera alde horri eutsi zioten. Bost kintzeko aldearekin joan ziren, eta alderik handiena zazpi tantokoa izan zen, 37-30. Bazirudien norgehiagoka erabakita zegoela, baina ez zen horrela izan.\nLarretxeak eta Kurutxarik erreakzionatzen jakin zuten, eta 7-0eko partziala lortu zuten. Horiek hala, norgehiagoka adostu zuten (37-37). Ordura arte, dirua irabazleen alde zegoen, baina berdinketa horrek apustuaren zaleak urduri jarri zituen.\nLarretxeak eta Kurutxarik azken txanpa horretan egin zuten lanaren ordaina jaso zuten, eta Biellek eta Etxetok ez zuten barkatu. Finala amaitzeko falta zitzaizkien azkeneko hiru kintzeak erreskadan egin zituzten, eta txapela jantzi zuten.\nEtxetok partida handia egin zuen, eta gaur egun sasoirik onena duela erakutsi zuen, baina Billeren lana ere nabarmendu beharko da. Arrosako aurrelariak lan bikaina egin zuen, eta garbi utzi zuen hemendik aitzinera bera ere oso kontuan hartu beharko dela. Larretxea eta Kurutxari ere maila onean aritu ziren.\nOrain, pilotariek Baionako Masterrera bitarte ez dute torneorik izango, abuztuaren lehen egunera bitarte, baina gaur, 18.0oetan, Donapaleun, Saint Jayme trinketean partida oso erakargarria izango da; izan ere, Nafarroa Behereko trinket hori erabat berritu dute, eta gaur zabalduko ditu berriro ere ateak.\nWaltari eta Etxeto, Binakako txapeldunak, Xalaren eta Ezkurra II.aren aurka neurtuko dira. Partida horrek sekulako ikusmina piztu du.\nThierry Etxeto da udako pilotaririk onena\nThierry Etxeto bihurtu da udako pilotaririk onena. Egia esan, joan den udaberritik oso indartsu dator. Banakoan finalerdia jokatu zuen, eta Binakoan txapela irabazi zuen. Hortik aitzinera jokatu dituen lehiaketarik gehienak irabazi ditu, eta askotan aurrelari ezberdinak izan ditu lagun. Azkenekoa Txilhar Torneoa izan da, eta hor Bielle gaztea izan du bikotekide. Profesionaletara pasatu berria izan arren, ongi lagundu dio Thierriry, eta atzelari lapurtarrak ez du barkatu; hala, beste lehiaketa bat irabazteko balio izan dio.


Egape Ikastolan familien formazioari berebiziko garrantzia ematen diogu. Zuen seme-alaben, hau da, gure ikasleen heziketa integralari modu eraginkorrean erantzuteko baliabideak eskuratzea lagungarria zaigu guztioi. Horregatik, ikasturte honetarako, HH-LH eta DBHko familientzat honako plangintza antolatu dugu. Hitzaldi guztiak, Lekaio Kultur Etxean egingo ditugu arratsaldez. Hitzaldiaren aurretik informazioa helaraziko zaizue, gaiaren nondik norakoak zehazteko eta zein etapako familientzat zuzenduta dagoen adierazteko.\nZuen beharrak eta interesak asetuak izan daitezen, parte hartzera animatzen zaituztegu.


Aldatzeaz eta irauteaz | Boligrafo gorria\nHasiera » Zinemaldia 2015 » Aldatzeaz eta irauteaz\nIraia Elias da filmeko protagonista.\nTonu errealista eta fantastikoa uztartu ditu zuzendari bergararrak familia-istorio hau kontatzerako orduan. Guraso eta seme-alaben arteko harreman zaila aurkezten zaigu: baserriari eutsi beharrak loa galarazten dio aitari (Kandido Uranga) eta ez du asmatuko nola jokatu kaleko bizimoduaren aldeko aukera egin duten seme-alabekin, batez ere hurbilekoena duen alabarekin (Iraia Elias). Bere bizimodua hurrengo belaunaldietan ez galtzeko grinaren grinaz, ingurukoekin loturak hausten ditu. Bitartean, ezer esan gabe dena ikusten ari da Amama (Amparo Badiola), belaunaldien arteko transmisio-katea sinbolizatzen duen pertsonaia.\nAzken mendeko euskal artean oso ezagunak diren erreferentziak erabili ditu Altunak harreman horren gorabeherak kontatzeko, Jorge Oteizatik hasi –amama neolitoko arbasoekin lotura gisa–, Agustin Ibarrolarengandik pasa –zaila da filmeko baso margotua ikusi ondoren Omako basoaz ez akordatzea–, Jose Antonio Sistiagak eskuz pintatu zuen … era erera baleibu izik subua aruaren … filmari keinu txikiren bat egin eta Bixente Ameztoiren margolan surrealistak gogora ekartzen dituzten irudiak pantailaratu –bide batez, Ameztoi aipatzen duenak Julio Medemen Behiak ere ezin utz ditzake aipatu gabe: lan haren imajinarioaren zati bat aurki dezakegu hemen–.\nElementu horiek kontakizun errealistarekin egiten duten uztarketa indartsuagoa bihurtzen da filmak aurrera egin ahala eta berdin gertatzen da tentsio narratiboarekin ere: hasieran gehiegi esplikatzen duten dialogo batzuk baldin badaude ere, puntu juxtua aurkitzen du Amamak korapiloa argi geratzen den momentutik aurrera. Aktoreen lan onak eta paisaiaren erabilerak lagunduta, in crescendo doa filma.\nSakonagoko galderak egiteko aukera ere eskaintzen du: euskal bizimodu tradizionalaren aldarrikapen sotila ote da Amama? Badirudi Altunak abiapuntutik onartzen duela baserriaren gainbehera eta film honekin ondare horretatik zer geratuko den galdetzen duela, zer den berrerabilgarri eta zer galduko den betirako. Ur handiak dira, erantzunaren inplikazio guztiak kontuan izanda: filmak belaunaldi-haustura baztertuz, jarraiduraren alde egiten du, tradiziotik abiatutako modernitatearen alde. Esaten digu badagoela esentzia bat, baldintza materialak guztiz aldatzen direnean ere, mantendu egingo dena funtzio berriren bat aurkituz gero –ohe bihurtzen den enborra, erakusketa-areto eta estudio bihurtzen den baserriko ganbara…–.\nHori modu hunkigarrian pantailaratzen asmatzea du lorpen handienetako bat. Baina planteamenduan bertan aurkitzen du publiko mota batekin konektatzeko arazoa: jatorriaren edo/eta lehentasun ideologikoen arabera, ikusleak oso gauza diferenteak antzemango ditu filmaren sakoneko mezuan, nik uste. Horregatik interesatzen zait atzerriko ikus-entzuleek zer esango duten, Amamaren lehengaiak hain hurbilekoak izan gabe. Horrek baldintzatuko du seguraski noraino iritsiko den. Momentuz, iritsi den lekuraino, merezimendu osoz iritsi da.\nAktoreak: Kandido Uranga, Iraia Elias, Amparo Badiola, Klara Badiola, Ander Lipus, Manu Uranga, Nagore Aranburu\nZine lokala, zine globala | Jendartean - […] oso lokala, atzerriko begiradatik ondo ulertzeko. Zalantza hori agertu du zenbaitek Asier Altunaren Amama filma dela-eta. Ziurrenik, euskal kulturari…


Nola maskara bat egiteko paper Iron Man kanpo: deskribapen zehatza\nBehin zinema aretoetan zen filma "Iron Man", mundu osoa lehertu zen bere palo kopia zehatza birsortzeko ideia. Heroi ametsa zalea behin ere, behin jarri, eta mundua salbatzeko gizateriaren etsaiak. Askorentzat galdera sortzen da: nola egin maskara Iron Man, diru asko gastatzea ez den bitartean?\nFilmaren zaleak ez dira bakarrik mutilak, baina gizonezko helduen, ere ez averse dira erakusteko Urteberri alderdiek korporatiboaren gaineko jantzi, hala nola. Ezagunak hechos denean nahikoa aberatsa pertsona igaro ez bakarrik denbora eta diru Iron Man irudia birsortzeko, eta batzuk are nahiko arrakastatsua.\nLehenengo mundu osoan ezaguna Mozorroa plastikoa eta beira-zuntz muntatu dute. Ameriketan egiten poliuretano plakak eta buztin eskultura egin zen. Argi dago, jantzi osoa izan zen rivets, LED, servos eta bestelako beharrezko zatiak barietate handi bat gabe. artisau askok oraindik behin eta palo asmakizun beren buruak scratching dira. Artikulu honetan maskara bat nola egin paper Iron Man atera eta, gainera, bestelakoa material baten ikasiko duzu.\nEdozein Urteberri mozorroa maskara bat du, irudia osatzen du eta aurpegia ezkutatzen. harri-Matxe teknika Laneko denbora kontsumitzen da, baina emaitza merezi du. Haur bat eman nahi 10 urte, hiru litroko poteak baten eran egin ahal izango da maskara. Hartu egunkarian hasi eta jar piezak, kola PVA bustitako itsatsi. distantzia oinez doan mantenduko dira, beraz, maskara forma erraz kendu banku batera, ez da ebaketa. Dena lehorra da, kendu produktua eta bertan saiatu ulertzen, tamaina egokia, edo zerbait aldatu behar, etapa honetan posible guztiak da. Hurrengo egunean, azken garbitu ondoren, begi area idei dugu eta moztu.\nOrain ildo nagusiak marraztu behar dugu. Horretarako, begiratu lagina dugu eta besterik rubbings horiek. Hurrengo pausoa - erliebe bat sortzea, hau paper bera eta kola erabiliz. Produktu guztiz lehortzen eta ikusi zer gertatu ematen ari gara. emaitza pozik bada, margotzeko has zaitezke. Paint lodi izan behar, hobe da gouache erabiltzeko. Oinarrizko koloreak lehortzeko osoa ondoren oso fin eskuila lerroa marrazteko. metal efektuko urrezko kolore baten laguntzarekin lor daiteke. Orain maskara bat nola egin paper Ironman modu erraz atera badakiela, sofistikatuagoa bertsio bat garatzen hasteko dezakezu.\nGabonak aurretik Urtero guraso guztiek haurren jantziak buruzko galderak egin. Posible lehenago bada izan zen besterik ez erosi edozein animalia maskara bat eta buztana eransteko, baina orain haurrek erabat superheroi on bezala izan nahi dute. Beraz, guraso bilatu interesgarrienak mozorroa hasi dira. ama eta aita izan dadin beren eskuz egin nahi dutenen artean daude. Ondorengo informazioa, zehazki, beraientzat.\nLehenengo gauza egin behar da pazientzia izan eta dena prestatzen. Marrazkiak gaur topatu ez dago arazorik. maskara bat nola egin kartoizko Iron Man kanpo eskema bat ematen diogu. Baino ezin dugu saiatu jarraitzeko.\nIron Man fabrikatzeko maskara beharko duzu:\n160 g / m 2 edo kartoiaren paper;\nPaper labana handia;\nPVA kola eraikuntza, epoxi;\nNola maskara bat egiteko out paper Iron Man\nBehin eredua definitu, produktuaren zati moztu eta beren kola hasiko behar duzu. Noiz maskara prest dago, Let it zurruntasuna emango digu. Produktu honek bi osagai estaltzeko dugu epoxi itsasgarri. To maskara gehiago sinesgarri izan zen, azken kola zinta zatiak beharrezko josturak da. Hauek zatiak direla amaitu produktu ere deskonektatuko dira. Gogoratu epoxi lan hori kontuz eta argibideak jarraituz egin behar da. Dena guztiz lehorra, beira lanean hasten dezakezu. Bere little kola maskara hainbat geruza barrutik marra. Hurrengo pausoa da produktua ezin hobeto leuna forma bat emateko. Hau primer eta nazhdachki bidez lortzen da. Noiz Iron Man bere eskuekin maskara egin ahal izango da, margotu daiteke, eta lehortzeko ondoren - laka.\nOrain jende askok adikzioa hendmeydom dira. Jende askok bere eskuetan gauza oso ederra eta esklusiboa. Zergatik ez zure seme mesedez, eta egin zion a palo heroi gogokoena?! Honako maskara Iron Man Paper nola egin beste bertsio bat deskribatuko dira. argibide oso sinplea eta eskuragarria interesa duen edozein pertsona dira.\nLehen fabrikazio urratsa - inprimatu zirkuituko eredua maskara. Ebaki arretaz xehetasunak. Prozesua nahiko denbora kontsumitzen, nahiz sinplea badirudi ere lehen. Orain konektatu zatiak izango dela beranduago izan higiezinak. beste zatiak irekiera bidez konektatuta egon behar. Orain egin maskara gehiago trinko, hau lagunduko digute epoxi itsasgarri. It kanpoaldeko zati bat eta barneko gisa aplika daiteke. Produktu guztiz lehortzen emanez, gero, hainbat akats eta okerrak ezkutatzeko primer batekin estalita. Orain, aurrera jarraitu margotu nahi dugu - aukeratutako ereduaren arabera margotu. Gauza nagusia - arretaz aplikatu pintura beste maskara aldean borborka saihesteko. onena izateko Maskaratzea zinta honekin erabiliko da. kartutxo One pintura, lehor emanez armarria eta prozedura errepikatu. pintura akrilikoa erabiltzen baduzu, hobe da aire zabalean margolana egiteko. lehor guztien ondoren, desabantailak batzuk aurkituko duzu, dira ezkutatuta daiteke erraz iltze polish kolore datorren erabiliz. Artikulua eskuragarri - zure lana gozatzeko.\nOrain maskara bat nola egin paper Iron Man kanpo badakizu. Ausarta eta ziurtatu dena txanda izango da. Haur batek edo zuk dira distiratsua, gogoangarria mozorroa izan da joan.\nBere eskuetan material natural egindako Hontza: argibideak, master class\nOinetakoak moldea prozesua: folk eta fondo bereziak\nNola jarri eskuliburuak herrialdean eskuliburuak?\nGasolina pump VAZ-2107: Gailu eta ordezko\nLorategi egurrezko swing lorategian for: equips aisialdirako eskuineko\nHaurdunaldia buruzko informazioa: lagin inprimatzeko. Nola bete haurdunaldia by FAQ\nAccelerator Windows PC 7, 8 partidak\nZer da sistema judizial loturan? epailearen kudeaketa eta epailearen kontzeptua\nWildlife: nola zaldiak lo egiten du?\nNola zuloak, abrasions, adabaki bakero egiteko: gauza zaharren bizitza berria


Geure Sport aldizkari digitalaren 3. alea | EHK\nby ehkirola eus | 2020/03/29\nGeure Sport herri kirol aldizkariaren edizio digitalaren hirugarren alea irakurgai dago\n2018ko ekainean kaleratu zuten lehenengoz herri kirolak hizpide dituen Geure Sport aldizkaria paperean eta dagoeneko 22 ale argitaratu dituzte jadanik. Berriki, aldizkariaren bertsio digitala atera dute, dagoeneko hiru ale argitaratu dituztelarik. Edukieei dagokionez, gai bakarra jorratzen dute eta berau euskaraz zein gaztelaniaz irakurri daiteke.\nAtera berri den hirugarren ale honetan, Emakumeen Banakako Aizkolari Txapelketaren irabazlea den Irati Astondoarekin solasaldia irakurtzeko aukera eskeintzen digute.\nElkarrizketan, txapeldun berriak aitortzen du finala hasi aurretik ez zuela uste txapela jantziko zuenik, Nerea Sorondo baitzen irabazteko faborito nagusia. Hala ere, hasieratik aurrea hartu eta gauzak ondo atera zitzaizkion Astondoari, eta bere kirol bizitzan ezinbesteko laguntzaile izan den bere aitarekin garaipena ospatzeko aukera izan zuen.\nNesken aizkolaritzaren egoeraz ere aritzen da Irati Astondoa, eta egun lau bat aizkolari dabiltzala ta jarraipena ziurtatuta badago, aurrera begira gazte gehiago behar direla azpimarratzen du.\nAzkenik, finalean bizitakoa giroa dute hizpide, eta aizkolari txapeldunak harmailetan hainbeste jende ikusteak zeharo zirraragarria izan zela aipatzen du. Finalean parte hartu zuten emakume aizkolarientzat zein herri kirol munduarentzat oso egun polita izen zela gaineratzen du.\nGeuresport aldizkariaren edizio digitalaren 3.alea irakurtzeko sakatu HEMEN


“Bizitzea ez da betebeharra; librea da” - Diario de Noticias de Alava\nEutanasiaren legea indarrean sartu da, baina lege “ausartagoa” eskatu dute Duintasunez Hiltzeko Eskubideatik\neunate f. domínguez 04.07.2021 | 00:48\nLerro hauekin batera dauden bi irudi desberdinetan, Cristina Valverde, elkarteko hainbat kiderekin batera, eutanasiari buruz Gasteizen eman zuten hitzaldi batean. Elkartetik pozez hartu dute lege berria, egunkari honetan azaldu dutenez. Argazkiak: Pilar Barco\nGASTEIZ – "Nork neurtuko du nire sufrimendua? Batzorde batek erabakiko du nire gaixotasunarekin gehiegi sufritzen ari naizen?... Sendatzeko itxaropena dudan bitartean bizi nahi dut, baina eutanasiaren legea indarrean egoteak lasaitzen nau". Duintasunez Hiltzeko Arabako Eskubidearen Elkartetik (DMD-DHE), Cristina Valverdek duintasunez hiltzeko eskubidea aitortzen duen legea indarrean jarri dela ospatzen du. Hala ere, Estatuan lege hori "ez dela ausarta" dio, jasotzen dituen baldintzei dagokienez, eta gogorarazi du "bizitzea ez dela betebeharra".\nHorrela, 3/2021 Lege/Organikoa hiltzeko laguntza eskatzeko eskubidea sartzen duen arau berria da. Administrazioak zuzenean edo lagundurik jaso daiteke. Horrela, legeztatuta geratzen da eutanasia edo suizidio lagundua Euskadin eta Estatuan, betiere eskatutako baldintzak betetzen badira. Adibidez, baldintza horietako bat da adinez nagusia izatea, arauak adin txikikoak kanpoan uzten baititu, eta gaixotasun larri eta sendaezin bat izatea. Hala ere, baldintzak dira elkarteak onartzen ez dituenak, edo pixka bat aldatzea eskatzen dutenak: "Lege hau lortzeak harrotasunez betetzen gaitu. 38 urte daramatzagu borrokan, ikasten, informazioa bilatzen hainbat herrialdetan. Borrokan. Lan hori guztia, gure herrialdean eutanasiaren legea ezarriko delakoan. Azkenik, ongietorria eman nahi diogu lagundutako heriotza eskatzeko eskubideari", dio Valverdek DIARIO DE NOTICIAS DE ÁLAVA egunkarian. Eta gaineratzen du: "Hala ere, lege hau motz geratu dela uste dugu. Askoz ere ausartagoa izan beharko luke, eta beste herrialde batzuetatik kopiatu". 16 urtetik gorakoak 18 urte bete arte kanpoan uztea bezalako baldintzez ari da: "Gaixotasun mentalak dituzten pertsonak ere ez ditu bertan hartzen eta hori ez zaigu zuzena iruditzen. Gai delikatuak dira, badakit, baina psikiatra askok frogatu dute gaixo mentalak, egonkortasun-uneetan, gai izan daitezkeela beren bizitzari buruz erabakitzeko eta, besterik gabe, hain egoera gogor eta sufrimenduz beteetan bizitzen jarraitu nahi ez dutela erabakitzeko", azaldu du.\nElkarteak gustuko ez duen beste alderdietako bat eskaera hau izapidetzeko atzerapena bera da. Cristina Valverdek azaldu duenez, minbizi terminala, alboko esklerosi amiotrofikoa edo gaixotasun hilgarri eta jasangaitzak dituzten gaixo askok, "ez dute egun batetik bestera hiltzea erabakitzen". "Hiltzeko laguntza eskatzen duen pertsonak ez du egun txar batean egiten, edo despistatuta dagoen egun bat. Hil nahi duenak ondo pentsatuta dauka", gogoratzen du. Ildo beretik, Valverderen esanetan, bizi nahi izan ez duten baina beste aukerarik izan ez duten pertsonen testigantza gogorrak pasatu dira elkartetik. Dioenez, askorentzat "berandu iristen da" lege hori, baina, hain zuzen ere, berandu iristen direnentzat borrokatzen jarraitzea lortu da: "Jende asko hil da klandestinitatean; pertsona horientzat iristen da lege hau berandu. Baina uste dut senide guztiek omenaldia egingo dietela pertsona horiei, haiei esker lortu baita eutanasia legeztatzea".\nlegea Hiltzeko nahia ez da erabaki erraza, baina "eskubide bat besterik ez da izan behar", dio Valverdek. Hain zuzen, konparatu egiten du bizitzeko eskubidearekin, doako osasun-laguntza jasotzeko eskubidearekin, tratamendu bati uko egiteko eskubidearekin edo laguntza medikoa jasotzen jarraitzeko eskubidearekin, nahiz eta medikuak proposatutako tratamenduak onartu ez. "Eskubide asko ditugu, eta hiltzeko laguntza eskatzen uztea lortu dugu orain. Lortu dugun eskubidea da, baina horrek ez du esan nahi orain dei-efektu bat ikusiko dugunik eta guztiek hil egin nahi dutenik edo lege hau gaizki erabiliko denik. Abortuaren legeak ez du eragiten emakume guztiak abortatzea, aukera hori izatea besterik ez, eta lege honekin gauza bera gertatuko da", dio. Adierazpen horien ostean, sufrimendu egoeran bizi diren pertsona guztiengan min handia ezkutatzen dela esan du Valverdek, eta laguntza bidezko heriotza eskatuko duten gaixoen pentsamenduak zerrendatu ditu: "Eutanasia eskatzeko argitara atera diren pertsonen izen asko daude. Horietako batek dio ez daitezela ahaztu eutanasia nahiago dugunak, eta ez zainketa aringarriak". Ana Mosquera gaixoaren esaldia ere aipatzen du, zeinak duela gutxi ziurtatu baitu lege hori indarrean jarri eta gero, badakiela nolakoa izango den bere egunen amaiera. "Legea egoteak duintasunez hiltzeko eta noiz egin erabakitzeko eskubidea duten pertsona asko lasaitzen ditu", ondorioztatu du Valverdek.\nLegea. "Nork neurtuko du nire sufrimendua? Batzorde batek erabakiko du nire gaixotasunarekin gehiegi sufritzen ari naizen?... Sendatzeko itxaropena dudan bitartean bizi nahi dut, baina eutanasiaren legea indarrean egoteak lasaitzen nau". Duintasunez Hiltzeko Arabako Eskubidearen Elkartetik (DMD-DHE), Cristina Valverdek duintasunz hiltzeko eskubidea aitort\nzen duen legea indarrean jarri dela ospatzen du. Hala ere, Estatuan lege hori "ez dela ausarta" dio, jasotzen dituen baldintzei dagokienez, eta gogorarazi du "bizitzea ez dela betebeharra".\nEskubidea. Horrela, 3/2021 Lege/Organikoa hiltzeko laguntza eskatzeko eskubidea sartzen duen arau berria da. Administrazioak zuzenean edo lagundurik jaso daiteke.\nCristina Valverde "Legea egoteak pertsona asko lasaitzen ditu"\n"Legea egoteak duintasunez hiltzeko eta noiz egin erabakitzeko eskubidea duten pertsona asko lasaitzen ditu", adierazi du Cristina Valverde elkarteko kideak.


'Atxabalta.5.Alde' plataformak bosgarren edukiontzia bultzatzeko eskatu dio Udal gobernuari - Aretxabaleta - Goiena.eus\n'Atxabalta.5.Alde' plataformak bosgarren edukiontzia bultzatzeko eskatu dio Udal gobernuari\nMirari Altube 2014-02-27 18:30\nBosgarren edukiontziaren aldeko plataformako kideak eta Udal gobernuko ordezkariak udaletxean elkartu ziren eguaztenean. Hondakinen bilketa sistema izan zuten bilerako gai.\nAtxabalta.5.Alde plataformako kideek jakinarazi dute udaletxeko ateak zabalik dituztela esan ziela Udal gobernuak komunikabideen bitartez, eta halako aukera aprobetxatu beharra zutela. "Eztabaidarako jarrerarekin joan ginen eta eskatu genuen atez atekoaren ezarpena atzeratu eta bosgarren edukiontziari bultzada irmoa ematea", eta gaineratu: "Udalaren erantzuna zurruna izan da: gaia itxita dago, erabakia hartuta eta ez dago ezer eztabaidatzeko".\nHala, batzar horren balorazio ezkorra egin dute: "Udal honen jarrera da hondakinen gaikako bilketa inposatzea eta herritarroi ez entzutea. Uste dugu hasieratik zegoela erabaki hori hartuta eta gainerako guztia antzerkia bakarrik izan dela". Eta bi dei egin dituzte. Bata, Udalari; esanaz, ez sartzeko euren plataformari bideratutako erantzun artikulu batean herritarrei egindako deialdi orokor bat, "hala guztiok hobeto ulertuko dugu". Eta bestea herritarrei; "birziklapenaren alde, ingurumenarekin konprometituta eta atez atekoaren ezarpenaren kontra" dauden herritarrak Arkupera joan eta bosgarren edukiontziaren giltza eta otarra jaso eta erabiltzera animatzeko.\nAna Bolinaga alkateak ere egin du bilera horren balorazioa. Ez duela ulertzen zertara joan ziren dio horrek, eta gaineratu akordioa lortzeko denbora egon zela. "Negoziazio garaian proposatu genien guk mistoa jartzea, nahiz eta Udal gobernuak argi izan atez atekoa dela gaika biltzeko hiri hondakin sistemarik onena. Esan genien errefusa eta ontzi arinak atez ate jaso eta organikoa aukeran uztea –atez ate edo bosgarren edukiontziarekin– Legazpin egin duten eran, baina ezetza eman zioten orduan. Eta orain datoz eske? Ez dute nahi akordiorik".\nEta gaineratu du: "Modu boluntarioan jasotzea esatea hipokresia hutsa da. Atez atekoak bakarrik bermatzen ditu denon eskubideak eta denon betebeharrak".\nEra berean, haserre bukatu du: "Talde honen atzean EAJ dago, batzokian sortutako plataforma da, eta EAJk bultzatutakoa datozen hauteskundeei begira. Eta gaia politizatzen bakarrik dabiltza".


Elena Torres-en erretratua Parlamentura iristeko unean\nnork idatzia: ZaldiEroa a 5:47 Cap comentari:\nBueno, hemen da DE RERUM NATURA 4 liburua. Beti bezala azken bi urteetan argitaratu ditudan zinten antologia berria. Oraingo honetan liburu osoa kolorez da, zinta guztiak koloreztatuak daude eta beste leku batzuetan argitaratutako biñeta batzuk ere bertan sartu ditut (ORTZADAR gehigarrian aldez aurretik argitaratutako batzuk). Hemen duzue azala. Bertan La Pelota Basqua menditik behera amiltzen ageri da, bidean batzuk aurretik eramango ditu. Negua heldu da!!\nnork idatzia: ZaldiEroa a 3:00 1 comentari:\nHitz gakoak De Rerum Natura, liburuak\nnork idatzia: ZaldiEroa a 2:24 Cap comentari:\nHitz gakoak nafarroa, neonobleza\nSteve Jobs (sakatu handiago ikusteko)\nnork idatzia: ZaldiEroa a 1:47 1 comentari:\nHitz gakoak apple, steve jobs\nEuscalerria es una quimera!!\nnork idatzia: ZaldiEroa a 5:02 2 comentaris:\nkatuen sinesmenak (sakatu handiagoa ikusteko)\nDolu eguna aizue.......(komiki hau ERLEA aldizkarian argitaratu nuen)\nBiharko zinta ere Xaxarekin egiteko asmoa dut, barkatu pelma izatea baina nahiago dut\negun batean jende guztiari esatea eta ez ibiltzea hilabeteetan zehazten: "ez, dagoeneko ez dut katurik"\nnork idatzia: ZaldiEroa a 0:35 2 comentaris:\nHitz gakoak ERLEA, xaxa\nXaxa hil da\nHamabost urtez nire ondoan egon da eta etxean huts handi bat sentituko dut orain.\nnork idatzia: ZaldiEroa a 22:13 11 comentaris:\nHitz gakoak xaxa\n(Sakatu handiagoa ikusteko)\nnork idatzia: ZaldiEroa a 0:56 2 comentaris:\nHitz gakoak De Rerum Natura, donostia, kosmopolita\nPatxi Lopez-ek Frentismoa ezagutu zuenekoa:\nnork idatzia: ZaldiEroa a 1:27 Cap comentari:\nHitz gakoak De Rerum Natura, Napoleon Lopez, patxi lopez\nHemen dira txorizoak!!!\nEz dago ogirik hainbeste txorizoentzat!!\nnork idatzia: ZaldiEroa a 1:03 Cap comentari:\nHitz gakoak De Rerum Natura, hauteskundeak, politika\n0 kilometroa "tuneatua"\nMadrileko Puerta del Sol-en plaka famatu bat dago: 0 kilometroarena, eta akanpadakoek "tuneatu" dute, oso modu txukunean "tuneatu" ere!. XD\nnork idatzia: ZaldiEroa a 2:38 Cap comentari:\nHitz gakoak akanpadak, diseinua, sol\nGianni Rodariren liburu polit hau etxeko komunean daukagu, eta berari esker komunetik ateratzen naizen bakoitzean jakintsuagoa naiz. Beraz kakagurea sartzen zaidanean jakin badakit zer edo zer berria ikasiko dudala eta poz pozik noa komunera. Ez badidazue sinesten, erosi ezazue eta egin proba. (A! eta umeak badituzue liburu hau de-rri-go-rrez-koa da)\nGaur liburu horretan irakurri dudan ikasgai batekin egin dut zinta (sakatu handiagoa ikusteko):\nHitz gakoak De Rerum Natura, gianni, liburuak\nPanoramekin segituz #akanpadak\nnork idatzia: ZaldiEroa a 0:55 Cap comentari:\nnork idatzia: ZaldiEroa a 11:29 Cap comentari:\nIruñean BILDUren aldekoak\nnork idatzia: ZaldiEroa a 12:02 2 comentaris:\nNola izan zen Bin Laden-ena? Bertsioak aldatzen dira...\nnork idatzia: ZaldiEroa a 2:03 Cap comentari:\nZeru honekin iritsi ziren atzo lehen sorbeltzak iruñera\nnork idatzia: ZaldiEroa a 4:11 Cap comentari:\nIpadaren beste erabilpen bat: mendearen ezkontza ikusteko!\nnork idatzia: ZaldiEroa a 2:37 Cap comentari:\nIruñeko gazteluko plazan gaur goizean ikusia\nnork idatzia: ZaldiEroa a 4:27 Cap comentari:\nLa txula potra kereilaren bila auzitegira, takoneran.\nnork idatzia: ZaldiEroa a 1:29 Cap comentari:\nFukushimakoa ez da hainbesterako!!\n(ORTZADAR gehigarrirako egindako marrazkia)\nnork idatzia: ZaldiEroa a 1:34 Cap comentari:\nOrdenagailuan mila ostiya, mila aplikazio txiki deskargatu, probatu, eta gero ahaztu egiten ditut. Gutxitan aurkitzen ditut benetan erabilgarriak diren gauzak, egunerokoan benetan laguntzen duten aplikazio edo plug-in horiek.\nBaina oraingo honetan bai, eta grazia egiten dit, mahaigaina txukun antolatzeko ikono txatxu batzuk deskargatu nituen eta funtzionatu du!. Hilabete oso bat pasatu dut mahaigaina deskontrolatu gabe!!. Kontua da IKEAk bere armairu baten argazkia eta ikono batzuk eskeintzen dituela zure mahaigaina "garbia" egoteko eta aizue, nire ordenagailuaren errepublika orain antolatuagoa dago.\n(Argazkian agertzen den "pomodoro" aplikazioa atzo deskargatu nuen, lan-denbora kontrolatzeko da, ez dakit nirekin funtzionatuko ote duen, baina nire armairu txuriaren gainean oso ongi ematen du!!)\nMahaigainaren argazkia jartzea CALPURNIOren mahaigaina ikustean okurritu zitzaidan:\nNire mahaigaina horrela zegoen lehenago!!! igual iguala!!\nnork idatzia: ZaldiEroa a 1:18 Cap comentari:\nHitz gakoak calpurnio, ikea, ikonoak, informatika, mahaigaina\nXaxaren argazki on bat jartzeko eskatu didate (sakatu, handiagoa ikusteko).\n(harritzen nauena aurretik jarri ez izana da)\nArgazki hau iphone-arekin atera nion (CDaren irakurgailuaren gainean dago, imac-aren ondoan, oso ohikoa, tokia, diot)\nIphoneak ez dakit zer lente mota duen baina horrelako distantzia txikian pixka bat desitxuratzen du, dena den argazkia gustoko dut eta esango dizuet zergatik....\nKamara digitalek, normalean, argi gorri bat botatzen dute, argazkia egin aurretik, inguruko argia neurtzeko eta distantziak eta abar....bada, argi gorri horrekin Xaxak begiak ixten ditu beti eta oso zaila da bere aurpegi "normala" ateratzea.\nIphone-arekin aldiz "natural-natural" azaltzen da, bere begi laranjak zabal-zabalik!\nnork idatzia: ZaldiEroa a 4:50 3 comentaris:\nHitz gakoak argazkiak, xaxa\nAmazon is Amazing!!\nAmazonen erositako hiru liburu eder iritsi dira gaur etxera.\nArgazkian, liburuetaz aparte, tulipanak, nire eskua, eta katu bat: Xaxa (usai berriak ikertzen)\nnork idatzia: ZaldiEroa a 2:48 1 comentari:\nHitz gakoak landareak, liburuak, xaxa\n"Uxue fascista, pareces terrorista!" edo alfabetatugabeak\nUrtarrilak 22. Manifa egin dugu Iruñean. Besteak beste "Zuek, faxistak, zarete terroristak!" oihukatu da. EL MUNDOn horrela idatzi du kazetari alfabetatugabeak...\n(informazioa JUANFER FERNANDEZ ek sinatzen zuen)\nnork idatzia: ZaldiEroa a 13:16 6 comentaris:\nGaur honako zinta argitaratu dut eta, gaur ere, interneten poster zaharrak arakatzen nenbilenean hara zer aurkitu dudan!\nEgilea Eugene Grasset da. Izenez ez nuen ezagutzen, baina bere posterrak famatuak dira eta bere estiloak nabarmen baldintzatu ditu gerora etorri diren artista askoren lanak.\nnork idatzia: ZaldiEroa a 1:35 1 comentari:\nMezu politikoak platerran?\nErrexilen izan zen. Bazkaltzeko genuen hitzordua. Mahaia paratu zuten. Argazki bat atera nion. "Ikurriñaren koloreak!!" esan nuen inuxenteki. Gero, etxean, argazkia ikusten konturatu nintzen: Sukaldari abertzale horiek nik beren ideiak irenstea nahi zuten! baita lortu ere!\nGatozen analisi grafikora:\neta Euskal Herriaren lurraldetasuna oztopatzen:\nOharra: totalitarioen ortodoxia modu honetan irensteak gustua ematen du!!\nnork idatzia: ZaldiEroa a 1:14 Cap comentari:\nHitz gakoak argazkiak, errexil, euskal herria, gastronomia, politika\n"Uxue fascista, pareces terrorista!" edo alfabetat...\nLa txula potra kereilaren bila auzitegira, takoner...\nIpadaren beste erabilpen bat: mendearen ezkontza i...\nZeru honekin iritsi ziren atzo lehen sorbeltzak ir...\nNola izan zen Bin Laden-ena? Bertsioak aldatzen di...\nElena Torres-en erretratua Parlamentura iristeko u...


Mitoz mito — Gaztezulo\nMitoz mito https://www.gaztezulo.eus/albisteak/mitoz-mito https://www.gaztezulo.eus/albisteak/mitoz-mito/@@download/image/drogak_150_1396518185.jpg\nTestua: Maitane de Anitua, Ai Laket!! elkartea\nDrogei dagokienez, asko dira jendearen artean azkar hedatzen diren zurrumurruak. Horietako asko, baina, ez dira egia bihurtzen.\nUrrutira joan gabe, hortentsiek eragin psikoaktiboak dituztela-eta erretzea modan jarri omen da, hainbat komunikabidetan berri eman dutenaren arabera, nahiz eta horrelakorik frogatu ez den. Gaur egun, landare honek printzipio psikoaktiboak dituen ala ez ikertzen ari dira, eta hala balitz, ondoren aztertuko lukete landarearen zein zatik eta nola hartuz gero sortzen dituen aipatutako eraginak.\nBestalde, horrelako kasuetan, substantzia jakin bat kontsumitzea modan dagoela esatea gehiegi esatea da, izan ere, adibidez, Euskal Herrian horrelako kasuak ezezagunak dira, bai behintzat aisialdi testuinguruetan Ai Laket!! elkarteak egin dituen programetan (Ai Test Gunean, Lonjalaketen edota Testingean, adibidez). Beraz, tentuz ibili behar da horrelako baieztapenak egin edo entzuterakoan, egiazkotasuna zalantzan egoteaz aparte, halako berriek jendea ikertu gabeko substantziak erabiltzera tentatu dezaketelako.\nHala ere, hortentsiena ez da gure artean zabaldu den berri edo mito bakarra, izan ere, drogak kontsumitzen direnetik, hau da, betidanik, drogekin lotutako mitoak ugariak izan dira. Ezagunena, beharbada, platano zuntzak erretzeak eskainitako kolokoiarena da, duela hainbat hamarkada lehen aldiz Euskal Herrian eta beste hainbat herrialdetan hedatu zena. Gaur egun, oraindik entzuten da, eta bada probatzen duenik ere, batez ere gazteen artean. Hala ere, platano zuntzena drogekin lotutako beste mito bat baino ez da, fruitu horrek ez baitu eragin psikoaktiborik, gizakiengan behintzat.\nHorrelako mitoak asko izaten dira. Ondokoak dira, adibidez, egun indarrean daudenetako batzuk: speeda edo anfetamina hozkailu edo izozkailuan gordetzea ona dela (substantzia horren kasuan muturreko tenperaturak ekidin egin behar dira), alkoholimetroari iruzur egitea erraza dela (kalean aipatzen diren trikimailu gehienek ez dute funtzionatzen), edota polizia txakurrak drogazaleak direla (jolasaren bidez hezten dira).\nHorrenbestez, droga erabiltzailea den pertsonak drogaren bati buruzko zurrumurru edo berrikuntzaren baten berri duenean egin dezakeen gauzarik onena iturri fidagarriak erabilita ondo informatzea da. Kontuan hartu behar da egiaztatu gabeko informazioak gomendagarriak ez izateaz gain, arriskutsuak izan daitezkeela, eta drogak plazeragatik hartuz gero, arriskuak ahalik eta gehien murrizten saiatu behar garela, gozamena bidaia txarra ez bihurtzeko.


Jar diezaiegun bozgorailua profesionalei - GARA\nAmagoia Mujika kazetaria\nJar diezaiegun bozgorailua profesionalei\nBatzuetan buruko mina jartzen zait buruko minean pentsatzen baldin badut. Ahaztuta ere banuen termometroa zein aldetara jartzen den, baina, badaezpada, dagoeneko txartuta dauden botikaz betetako kutxan bila ibili naiz. Eta bistan utzi dut termometroa.\nOraintxe nazkatu naiz A gripearekin. Eta hori ez dudala izan, oraingoz. Telebistan, irratian, egunkarietan informazioa barra-barra dabil eta ezin eskapa egin. Eta batere informaziorik ez ematea bezain arriskutsua izan daiteke gehiegi ematea. Eta gehiegi eta gainera informazio okerra ematen baldin bada... Aspaldi samar ikasi nuen informazioa ez dela doan ematen, atzetik beti izaten dela interesen bat. Horregatik, ez naiz fio komunikabideen hitz-aspertuarekin.\nEgia da uda dela, sasoi honetan ez dela zer kontatu askorik izaten... Horregatik larriagoa iruditzen zait kontua. Jatekoarekin ez dela jolasten esaten da. Osasunarekin, ere ez. Ez zait serioa iruditzen komunikabide askoren jarduna. A gripea eta heriotza lotzen dituzte titular potoloetan eta zehaztasunak letra txikira eramaten dituzte. Baina, noski, herritar askok ez dute letra txikia irakurtzeko ohitura ona eta paranoia abiada izugarrian ari da zabaltzen. Birusa baino askoz azkarrago seguru. Horregatik, eskertzekoa da komunikabideetan medikuren bat lasaitasunerako deia egiten agertzen denean. Utz diezaiegun hitz egiten benetan dakitenei. Mesedez, jar diezaiegun bozgorailua profesionalei. Guztion osasunak eskertuko du.\nA Gripearen inguruko informazio betekadak igual ez dio inori kalentura igoko, baina seguru buruko mina sortuko diola. Eta larritasuna eta beldurra ere oso gaitz txarrak dira. Iragartzen duten txerto horrek balioko al du gaitz horientzako?


Haurdunaldiaren hasieran janari gutxiago kontsumitzeak kalte egiten dio fetuaren garun-garapenari | Consumer\nHaurdunaldiaren hasieran janari gutxiago kontsumitzeak kalte egiten dio fetuaren garun-garapenari\nPrimateen ikerketa batek garuneko zelulen artean konexio gutxiago sortzen direla jakin du\nHaurdunaldiaren hasieran janari gutxiago edateak kalte egiten dio garunaren garapenari, gizatiarra ez den primate-eredu batean. Hala dio Texasko Unibertsitateak San Antonion (Estatu Batuak) egindako azterlan batek, “Proceedings of the National Academy of Sciences” (PNAS) aldizkarian argitaratzen denak.\nLan horren egileek ikusi zuten zelulen artean lotura gutxiago sortzen zirela, bai eta zelula-zatiketako arazoak eta haurdunaldiaren lehen erdian dieta murriztua duten amen fetuetako hazkunde-faktore asko ere. “Denbora kritiko horretan, neurona asko jaiotzen dira garunaren euskarri-zelulez gain”, azaldu zuen Peter Nathanielz-ek, autoreetako batek.\nIkertzaileek diote gizakiak ez diren primateen ereduaren garuneko garapenaren faseak giza fetuenen oso antzekoak direla. Oraingo honetan, San Antonioko Primateen Ikerketa Zentro Nazionaleko babuinoen bi ama talde alderatu zituzten. Talde batek nahi zuena jaten zuen haurdunaldiaren lehen erdian; beste taldean, berriz, %30 gutxiago jaten zen, Estatu Batuetan haurdun dauden emakume askok jarraitzen duten nutrizio-mailaren antzekoa, zientzialarien arabera.\nLan horri esker zehaztu ahal izan zen nutrizio-giroak zerebroan eragina duela zelulen eta molekulen mailan, Laura Cox-ek, ikerketaren egileetako batek, adierazi zuenez. “Ehunka generen desarauketa ikusiko dugu, eta horrek adierazten du elikadurak garrantzi handia duela fetuaren garapenean, oinarrizko zelula-makinak arautzean”, esan zuen Cox-ek.\nAzterketa horrek erakusten du, halaber, oso garrantzitsua dela amaren osasun ona eta dieta ona. Halaber, ikerketa horren arabera, haurdunaldian dieta pobreek fetu-organoen garapena (kasu honetan, garuna) alda dezakete, eta, ondorioz, ondorioak izango dituzte ondorengoengan, ziur aski adimen-zatidura gutxituz eta jokabide-arazoak izateko joera agertuz. Emaitzek, halaber, ideia hau berrikustera behartzen dute: haurdunaldian amak fetua erronka dietetikoetatik babes dezakeela, nutrizio eskasa balitz bezala.\nDieta fetu-garun neuronas-eu nutrición-eu


Aurrekoa Martxoak 30 Larunbata Hurrengoa\nMartxoak 30 • 17:00 • San Telmo Museoa (Parte Zaharra) Haurrak\nGorputz ezberdin batean esnatu\nLeku ezberdin batean agertu\nGorputz eta espazio berriak eraikitzeko eta hauek bizitzeko era berriak imajinatzeko tailerra da hau. Mutaziorako tailerra dugu. Ezaguna baztertu eta egite forma berriak desioaren bitartez aktibatu.\nAne Rodríguez Zaitegi eta Maider Aldasoro artistei zenbait gai proposatu diegu: denbora, bizitzaren zikloak, urtaroak, erritoa, iheskortasuna ... Hemendik abiatuta familekin sormen tailer ezberdin bat partekatuko dute Heriotza. Ante la muerte erakusketarekin lotutako jarduera honetan.\nMartxoak 30 • 11:00 + 18:00 • San Telmo Museoa (Parte Zaharra) Kultura +\nMartxoak 30 • 20:00 • Gazteszena (Egia K.E.) (Egia) Antzerkia eta Dantza\nGazteengandik gazteentzako umorezko eta euskarazko antzerkia eskaintzea helburu duen taldea da Barrexerka.\nEmanaldi bakoitzean gonbidatu bat izaten da eta saio honetan Miren Amuriza izango da.\nMartxoak 30 • 14:00 • (Altza-Larratxo) Kultura +\nBazkaria Uxue Alberdi eta Unai Iturriaga bertsolariekin.\nGai-jartzailea: Joseba Alkiza.\nMartxoak 30 • 11:30 • Kutxa Ekoguneko haur parkea Literatura\nMartxoak 30 • 21:00 • Tabakalera Musika\nUnai Pelayo donostiarra da Pelax. 2013ko azaroan hasi zen lehen bakarkako emanaldiak eskaintzen, bere ahotsa gordinaz eta gitarra elektriko zikin batez baliaturik. Egun “Talkak egiten du didaktika” aurkezten dihardu, banda formatuan zein bakarkako emanaldietan.


Egur eta harri doinuak\n03 iraila, 2019 Motzean 434\nAntioko Musikaldia egingo dute irailean Zumarragako baselizan. Parte hartuko duten musikariengandik harago, ermitak duen akustikak emanaldien arrakastari aurrez jarriko die alea. Akustikaren sekretua harria eta zura dira.\nAntioko baseliza eraiki zuten artisauek ez zuten aurreikusiko gotorleku nahiz babesleku izateko eraikina gerora ermita bihurtuko zenik, are gutxiago musika emanaldiak egiteko tenplu izango zenik. Zumarragako baselizak musika zikloa hartzen du irailero, eta han egiten diren kontzertuen balizko arrakastari, eraikinaren kareharriaren eta haritz-egurraren ezkontzak alea aurrez jartzen dio.\nAntioko ermita egunero bisitariei erakusten dieten teknikariek baselizaren ezaugarri akustikoak honela laburbildu dituzte: «Soinuak harrian errebotatzen du eta egurrak, bien bitartean, soinua xurgatzen du. Hala, ez da oihartzunik sortzen».\nMikel Lizarralde zumarragarrak Antioko Musikaldiko aurkezlea da. «Durundirik sortzen ez denez, musikariek jotzen dutena mozorrorik gabe entzuten du publikoak». Bertan jo duten musikariei emanaldia eliza batean egingo dutela esaten dietenean ez dutela non arituko diren irudikatzen dio Lizarraldek; «gerora, Antiok eskaini diena pentsatu baino askoz hobeagoa dela esaten digute». Ermitaren ezaugarri akustikoak direla eta, badira han diskoak grabatu dituzten taldeak, Easo abesbatzak esaterako.\nEntzuleek ermitaren dohain akustikoei ez dietela horrenbeste erreparatzen dio Lizarraldek, «gehienek ezagutzen dute Antio, eta esango nuke, haiengan ermitari dioten maitasuna gailentzen dela lekuaren ezaugarri akustikoen gainetik». Entzule «xeheei» buruz ari dela ñabartu du.\nAntolatzaileentzat musikariei Antio bezalako espazioa eskaini ahal izatea «luxua» dela dio, «nire-nirea dudan zerbait datozen musikariei eskaintzea da».\nDurundirik gabeko musika xurgatu eta hedatuko dute Antioko harriek eta oholek, beste behin, aurtengo musikaldian.\nAntioko Musikaldiaren 36. ekitaldia egingo dute bost larunbatetan jarraian.\nIrailak 7. Miren Urbieta sopranoa eta Ruben Fernandez Agirre piano jotzailea.\nIrailak 14. Brillant Magnus Quintet.\nIrailak 21. Iñaki Alberdi akordeoi jotzailea eta Carlos Mena kontratenorea.\nIrailak 28. Zumarragako Musika Banda eta Jacob Haan.\nUrriak 5. Donostiako Udalaren txistulari taldea, Igartubeitin.\nUdako Argazki Lehiaketa martxan da »


73 urterekin Tsugaruko itsasartea zeharkatu du . diariovasco.com\n73 urterekin Tsugaruko itsasartea zeharkatu du\nTsugaruko itsasartea. / GOOGLE MAPS\nToshio Tominaga nipondarrak 30 kilometro hauek igerian egin dituen pertsonarik zaharrena da\n10 septiembre 201611:12\nToshio Tominaga nipondarrak Tsugaru itsasartea igerian zeharkatu duen pertsonarik zaharrena da. 73 urterekin, Honshu eta Hokkaido uharte japoniarrrak bereizten dituen 30 kilometroak igerian egin ditu aste honetan.\nHamar ordu behar izan ditu bere helburua lortzeko. Tominagak Tsugaru zeharkatzea lortu aurretik, Antonio Argüelles mexikarrak zuen errekorra. 56 urterekin lortu zuen eta hamabi ordu eta 38 minutu egon zen igerian.\nTsugaruko itsasartea zazpi itsasoetako (Ocean's Seven) bat da. Munduko igerilari askok bisitatzen dituzte zazpi ibiltartea horiek urtero. Beste seirak Iparraldeko kanala, Cook-eko itsasartea, Molokai kanala, La Mancha-ko kanala, Catalinako Kanala eta Gibraltar-eko itsasartea dira.\nUdalerri euskaldunetan euskarak Interneten duen egoera aztertuko dute\nKopuruak gora egin arren, gazte gutxik erabiltzen dute bizikleta\nSevillara joan da Deustuko Unibertsitateak ematen duen Ada Byron saria\nKaioen ugaltzea moteltzen saiatzeko, antisorgailuak